Miroslav Mitrovic, „Strategic lobbying”, Lambert Academic Publishing, 2017. | Institut za strategijska istraživanja\nIdeja vodilja je bila da se kroz više celina prikaže lobiranje kao strategijska komunikacija i približi njena primena u savremenoj demokratskoj praksi kao legalna i legitimna delatnost. Delimičnim osloncem na određene zaključke iz moje prve knjige koja obrađuje navedenu temu, ‘’Osnove lobiranja’’, u radu koji je pred vama, nastavlja se razlaganje fenomena sa ciljem da se doprinese razumevanju logike kreiranja okvira strategije lobiranja u generalnom, opštem okviru moguće primene.\nRad je organizovan u tri celine (Strategija, komunikacija, lobiranje; Primenjene lobističke strategije i Strategije lobiranja ) u kojima je sa osloncem na teoretska i praktična saznanja uspostavljena i obrađeno logička veza strategije, strategijske komunikacije i lobiranja kao posebne forme odnosa organizacije prema okruženju.\nNaime, osnovna ideja vodilja u kreiranju dela, je da se funkcionalno približe i usaglase pojmovi lobiranja i strategijskog planiranja. Praktično, postavljeni cilj je da se jedna posebna vrsta komunikacije identifikuje sa strategijskim modelom upravljanja čime se omogućava profesionalno, naučno zasnovano i praksom podržano kreiranje budućih lobističkih strategija, a radi ostvarivanja što veće efikasnosti, kontrole procesa i smanjivanja neželjenih, nezakonitih i nelegitimnih formi delovanja.\nU prvom delu rada, Strategija, komunikacija, lobiranje, ostvareno je okvirno definisanje opšteg pojma strategije, strateške komunikacije i lobiranja, sa uspostavljanjem istovremene interakcije i uzajamne logike primenjljivost sva tri pojma.\nDrugi deo, Primenjene lobističke strategije, obrađuje primenjene modele lobističkih strategija u formama korporativnog političkog delovanja i političkog lobiranja. Prikazani su nastupi korporacija, asocijacija i ostalih formi interesnih grupa i grupa za pritisak na proces donošenja odluka, usvajanje javnih politika, izborno lobiranje i lobiranje spoljne politike. Takođe, obrađene su forme organizovanja interesnih grupa, posebno u SAD, njihova formalno pravna utemeljenost sa prikazom rezultata i strategijskog okvira nastupa u određenim lobističkim operacijama.\nTreći deo, Strategije lobiranja, usmeren je na analizu strategijskog okvira interesne komunikacije sa stanovišta modela određenih primenjenih strategija lobiranja. Pri tome, obrađeni su modeli koji mogu imati univerzalni pristup, ali i određeni karakteristični, kao recimo za lobiranje u određenim građanskim inicijativama ili lobiranje u međunarodnim institucijama. U završnom delu je razrađena metodologija opšte strategija interesne komunikacije, sa prikazom modela STAP, koji je, zbog njegove univerzalnosti, moguće, uz ugradnju određenih specifičnosti vezanih za organizaciju ili polje delovanja, primeniti kako u unutrašnjem lobiranju, tako i u fazi pripreme lobističkog zahteva prema profesionalnim zastupničkim firmama.\nIskreni motiv rada na ovom delu je da se oblast interesne komunikacije, javnog zagovaranja interesa, zastupanja ili lobiranja, opšte rečeno, delovanje interesnih grupa, kroz aktivnosti različitih formata grupa za pritisak, bar delimično osvetli i otvori za razmatranje, kako prema stručnoj, tako i najširoj zainteresovanoj publici.


PSG: Uhapsiti sve koji su raspirivali nacionalnu mržnju na utakmici Novi Pazar - Partizan - Društvo - Dnevni list Danas\nPočetna » Vesti » Društvo » PSG: Uhapsiti sve koji su raspirivali nacionalnu mržnju na utakmici Novi Pazar – Partizan\nPSG: Uhapsiti sve koji su raspirivali nacionalnu mržnju na utakmici Novi Pazar – Partizan\nPokret slobodnih građana (PSG) zatražio je da budu uhapšeni svi koji su na sinoćnoj utakmici fudbalera Novog Pazara i Partizana „raspirivali nacionalnu mržnju“.\nNavodeći da je za to krivično delo propisana kazna zatvora od šest meseci do pet godina, iz PSG su ocenili danas da je „nemoguće da policija nije u stanju da identifikuje osobe koje su skandirale osuđenom ratnom zločincu Ratku Mladiću i glorifikovale genocid u Srebrenici s jedne strane, odnosno skandirale zločincu Naseru Oriću s druge strane“.\n„Ukoliko i ovaj slučaj ostane neprocesuiran jasno je da je sinoćni događaj predstava u režiji vlasti koju personifikuje prvi saradnik osuđenog ratnog huškača Vojislava Šešelja. Folklor najgore decenije u istoriji Srbije, koji je doveo do smrti više od 100.000 i raseljavanja više od dva miliona ljudi na području Jugoslavije, mora biti najstrože sankcionisan kako se ta dešavanja ne bi ponovila“, ocenili su iz Pokreta slobodnih građana.\nGlavni sudija Miloš Milanović je u finišu prvog poluvremena prekinuo utakmicu jer su simpatizeri Partizana smešteni na istočnoj tribini klicali haškom osudjeniku Ratku Mladiću i uzvikivali parolu ,,nož, žica, Srebrenica“.\nfk novi pazarFK PartizanFudbalnacionalna mržnjaNovi PazarPartizanPokret slobodnih građanaBeograd


Istorijat Odbojkaškog kluba Napredak 037\nOdbojkaški klub Napredak 037 je osnovan 7.marta 2013 godine. Osnivači kluba su Jović Lazar, Stojiljković Vladimir i Jović Dragan koji je i prvi predsednik kluba.\nTokom letnjeg perioda klub organizuje besplatnu školu odbojke na pesku sa nizom turnira tokom letnjeg perioda pred početak takmičarskih sezona. Upravo je takav bio početak i prve godine odbojkaskog leta na pesku se prijavilo dosta dece i mladih igrača i formirane su prve selekcije kluba.\nU prvoj takmičarskoj sezoni posle samo tri meseca rada naš klub je u takmičenju imao 4 takmičarske selekcije. Muška ekipa se u sezoni 2013-2014 takmičila u Medjuregionalnoj ligi Raško – Rasinskog regiona gde je zauzela 4.mesto dok je kadetska ekipa zauzela 3.mesto u kadetskoj regionalnoj ligi Raško-Rasinskog regiona. Ženska selekcija iste godine je u seniorskom takmičenju Medjuopštinske lige Trstenika zauzela 5.mesto dok je pionirska ekipa bila 7. U pionirskom takmicenju Raško – Rasinskog regiona. Pored nasih takmicarskih selekcija formirali smo i gradsku mušku selekciju koja je na 1. Mini kupu gradova u Kraljevu osvojila prvo mesto ciju su vecinu činili igrači iz naše kadetske ekipe pod vodjstvom našeg trenera Vladimira Stojiljkovića.\nU sledećoj takmičarskoj sezoni naše ekipe su napredovale i učestvovale u višim rangovima takmicenja. Muska ekipa je u sezoni 2014-2015 u takmičenju Druge lige Zapad zauzela 5.mesto dok je ženska ekipa u takmičenju Medjuregionalne lige Raško – Rasinskog regiona zauzela 6.mesto. Pored seniorskih ekipa u takmičenju mladjih kategorija ženska pionirska ekipa je zauzela 4.mesto dok je muška juniorska ekipa osvojila prvenstvo Raško – Rasinskog okruga za juniore i ostvarila plasman na prvenstvo Srbije gde je na polufinalnom turniru odigranom u Leskovcu zauzela 4.mesto. U drugoj sezoni je pored muške gradske selekcije formirana i ženska gradska selekcija na 2.Mini kupu odrzanom u našem gradu gde su obe selekcije zauzele 3.mesto.\nU sezoni 2015-2016 seniorska ekipa je u takmičenju Druge lige Zapad osvojila 3.mesto i stekla pravo nastupa u novoformiranoj Prvoj B ligi dok je juniorska ekipa bila 4. U takmičenju Raško – Rasinskog okruga za juniore. Ženska seniorska ekipa je zauzela 5.mesto u Medjuregionlnoj ligi Raško – Rasinskog regiona dok je ženska kadetska ekipa zauzela 3.mesto u kadetskoj ligi regiona. Pored toga gradska selekcija je na 3.Mini kupu odrzanom u Novom pazaru osvojila prvo mesto pod vodjstvom naseg trenera Lazara Jovića uz učešće kompletne ženske kadetske ekipe našeg kluba. Pored takmičarskih selekcija klub je učestvovao na mnogobrojnim turnirima i manifestacijama ( vise o tome u sekciji aktivnosti) i do sada je odigrao 217 zvaničnih i nezvaničnih utakmica.


Donacija Rakite za sterilizaciju pasa lutalica\n08:14: AM nedelja 7 marta, 2021\nPosted on 10. avgusta 2018. at 28. avgusta 2018. by Ist Media\nBOR, (IST Media) Kompanija Rakita Eksplorejšn i udruženje građana „Borske šape“, potpisali su ugovor kojim će ova kompanija donacijom pružiti podršku projektu sterilizacije i kastracije pasa lutalica u Boru.\nNa ovaj način pomoći će se da se na human način značajno smanji broj pasa lutalica, a samim tim i poveća bezbednost građana.\nMarija Samardžić iz „Borskih šapa“, zahvalila se kompaniji Rakita što je prepoznala koren problema, te da je, imajući u vidu veliki broj pasa lutalica, ovom donacijom zapravo izašla u susret svim građanima Bora.\nMenadžer komunikacije u Rakiti, Darko Stojadinović, podseća da se ta kompanija drugu godinu za redom odlučila da pomogne „Borske šape“, organizaciju koja se volonterski, na human i odgovoran način trudi da smanji broj pasa bez vlasnika.\n„Prioriteti naše kompanije su jačanje dugoročne saradnje sa lokalnom samoupravom i organizacijama civilnog društva, i zajedničko angažovanje na rešavanju potreba građana u cilju krajnje dobrobiti za lokalnu zajednicu. Upravo je u tom kontekstu realizovana i ova donacija“, rekao je Stojadinović.\nS obzirom da je program sterilizacije od ključne važnosti za smanjenje broja pasa lutalica, „Borske šape“ će donacijom pokriti troškove veterinarske stanice za sterilizaciju i kastriranje.\nBranislav Ivanić, direktor veterinarske stanice „Bor“ u kojoj je do sada sterilizovano oko 300 kuja, kaže da sa „Borskim šapama“ sarađuje godinama unazad, i pohvalio njihov volonterski rad na rešavanju ovog problema.\nGradonačelnik Bora Aleksandar Milikić je naznačio da se iz budžeta grada odvajaju ozbiljna finansijska sredstva za sterilizaciju i kastraciju pasa, ali da je za rešavanje ovog velikog problema svaka donacija dobrodošla.\n„Iz gradskog budžeta se svake godine izdvaja novac za sterilizaciju 400 jedinki, a donacija Rakite je nešto što će, uz sve mere koje smo i mi preduzeli, kao što je izgradnja dva azila za pse, omogućiti da se smanji broj pasa lutalica na ulicama Bora“, kazao je gradonačelnik Bora.\nDonacijom Rakite biće omogućena sterilizacija 60 pasa do kraja ove godine.


Animal Rescue Serbia: Pet godina spasavanja životinja - Dan u Beogradu\nNaslovna » BG svaštara » Obrati pažnju! » Animal Rescue Serbia: Pet godina spasavanja životinja\nAnimal Rescue Serbia: Pet godina spasavanja životinja (foto: Pixabay)\nTokom pet godina postojanja obučeni spasioci ARS-a spasili su oko 4.000 životinja iz situacija rizičnih za ljude i tehnički komplikovanih, gde je bila neophodna alpinistička, speleološka ili ronilačka oprema da bi se došlo do životinje. Dispečeri ARS-a su do sada odgovorili na više od 15.000 poziva građana, svakodnevno im pomažući savetima.\nOvo udruženje ima timove za tehničko spasavanje životinja na teritoriji tri najveća grada u Srbiji – u Beogradu, Novom Sadu i Nišu, dok se planira formiranje timova za tehnička spasavanja u Vršcu i Smederevu.\nPored osnovne delatnosti – spasavanja iz dubina, sa visina i sa vode, razvili su i sektor za pomoć napuštenim životinjama na ulici. To uključuje hranjenje životinja, obezbeđivanje veterinarske nege i sprovođenje sistematske sterilizacije i kastracije napuštenih životinja u saradnji sa gradskom službom Veterinom Beograd. Formiran je i pravni tim za pružanje osnovnih pravnih saveta u vezi sa životinjama.\nAnimal Rescue Serbia: Mjau-vau ekspert i drugi projekti\nUnutar udruženja postoji i sektor koji se bavi raznim obrazovnim sadržajima.\nNajznačajniji i najveći među njima je projekat „Mjau-vau ekspert“ koji se sprovodi u saradnji sa ReCan fondom i beogradskim osnovnim školama, sa idejom da se proširi i na druge gradove.\nProjekat se sastoji od interaktivnog predavanja na temu bezbednosti dece u kontaktu sa životinjama i odgovornom vlasništvu. Ovakva predavanja obavljaju se i po firmama koje su zainteresovane da svoje zaposlene obuče na date teme.\nZanimljivo je da ni u svetu nema mnogo organizacija koje se bave ovakvim načinom spasavanja životinja.\nAnimal Rescue Serbia planira da ostvari saradnju sa gradom Beogradom, što će ga učiniti drugim gradom u svetu koji će imati profesionalni tim za tehničko spasavanje životinja. Dalji plan razvoja udruženja fokusira se na u svetu jedinstveni koncept organizovanja mreže spasilačkih timova za životinje na teritoriji cele zemlje.\nDruštvo je prepoznalo vrednost ovakve jedne organizacije, kao i potrebu za njom, pa je ARS dobitnik nagrada Zeleni list, Animal’s best friend, kao i zahvalnica za doprinos razvoju volontiranja u lokalnoj zajednici koje dodeljuju Forum za odgovorno poslovanje i Smart kolektiv.\nKada su pre pet godina počeli sa spasavanjima, članovi udruženja imali su samo privatnu spasilačku opremu i koristili svoja vozila. Prva stvar koju su nabavili bila je medicinska torba za prvu pomoć životinjama. Sada već mogu da se pohvale s tri službena vozila (dva u Beogradu i jedno u Novom Sadu) i jednim skuterom, dva čamca za ukupno 14 ljudi i 7 kompleta lične zaštitne opreme za spasioce.\nPored spasilačke opreme imaju i preko 30 zamki, transportera i kaveza za hvatanje i držanje životinja i raznu drugu sitnu prateću opremu. Sve to ne bi uspeli da nabave da nije bilo donacija dobrih ljudi i društveno odgovornih kompanija, ali daleko od toga da imaju sve što im je potrebno da bi efikasnije obavljali svoju misiju. Stoga im je i dalje svaka vrsta pomoći više nego dobrodošla, jer je mnogo duža lista onoga što im nedostaje nego onoga što već imaju.\nTokom vanrednog stanja i zabrane kretanja zbog posledica korone, u proleće 2020. godine, organizovali su volontersku mrežu na nivou cele Srbije, koja je imala preko 150 volontera koji su pomagali starijim i bolesnim građanima oko životinja o kojima su brinuli.\nU tom periodu, više od 20.000 puta volonteri ARS-a izašli su da prošetaju pse čiji vlasnici nisu mogli da izađu iz kuća, dok su preko 7.000 puta nahranili ulične i napuštene životinje. Mreža tih volontera je i dalje aktivna, iako ima daleko manje poziva i potrebe za intervencijama u ovoj oblasti.\nU proteklom periodu ARS je ostvario uspešnu saradnju kako sa vladinim, tako i sa nevladinim sektorom, kao i sa srodnim organizacijama u zemlji i inostranstvu.\nPosebno dobru saradnju uspostavili su sa javnim službama poput vatrogasaca, policije, komunalne milicije, Sektora za vanredne situacije, Gradskog zelenila, Gradskog vodovoda, Ade Ciganlije, Veterine Beograd i sl., kao i sa institucijama poput Uprave za veterinu, Zavoda za zaštitu prirode Srbije, Prirodnjačkim muzejom, Zoološkim vrtom, Fakultetom veterinarske medicine i sl.\nOrganizovali su dva kongresa o zaštiti životinja u Srbiji (2017. i 2018. godine) i jednu panel diskusiju na temu „Nivo svesti društva o brizi o životinjama“ (2019. godine) na kojima su uzeli učešće najugledniji domaći i inostrani stručnjaci iz oblasti rada sa životinjama, kao i predstavnici mnogih nevladinih organizacija koje se bave životinjama. Ovo su bili jedinstveni skupovi u Srbiji, na kojima su se po prvi put okupili predstavnici vladinog i nevladinog sektora.\nPored rada na jačanju veza između udruženja i institucija u Srbiji, Animal Rescue Serbia radi i na uspostavljanju jake saradnje sa velikim svetskim organizacijama koje se bave zaštitom životinja. Tu se naročito ističe saradnja sa Internacionalnim fondom za brigu o životinjama (IFAW) sa kojima su u aprilu 2019. godine u Beogradu organizovali četvorodnevnu obuku u oblasti spasavanja sa vode.\nTakođe se ističe i saradnja sa Battersea Akademijom iz Londona, koja je jedna od nastarijih institucija ove vrste u svetu (stara preko 150 godina) i koja prenosi svoja znanja i iskustva u radu sa psima i mačkama drugim organizacijama u svetu.\nPo ugledu na ovu uvaženu instituciju, ARS planira da osnuje prvu akademiju u kojoj će znanje sticati ne samo budući spasioci i volonteri, već i svi ostali građani Beograda i Srbije. Kako ističu u ovom udruženju, posebno je važno što će ta znanja i iskustva moći da podele i sa ostalim udruženjima u našoj zemlji, ali i u regionu, čime će Srbija postati regionalni lider i u ovoj oblasti.\nAnimal Rescue Serbia – info\nNaziv organizacije: Animal Rescue Serbia\nTelefon za hitne pozive: 8.00-22.00 svakog dana: +381 64 8 210 200\nKontakt za donacije: Irena Uzelac, +381 64 8 210 208\nTagovianimal rescue serbia bg svaštara jubileji kućni ljubimci obrati pažnju spasavanje životinja životinje\nPrethodni Sportske igre mladih (SIM): Počinje sezona 2021!\nSledeći Protest muzičara i ugostitelja ispred Skupštine Srbije


Prijavite se na program: Povrat demokratije / Reclaiming Democracy - Citizens Against Terrorism\nPrijavite se na program: Povrat demokratije / Reclaiming Democracy\nFondacija Max van der Stoel, Fondacija za evropske progresivne studije i Forum lijeve inicijative u 2020. godini realizuju program Povrat demokratije / Reclaiming Democracy.\nOsnovna pretpostavka je da se liberalna demokratija – zasnovana na poštivanju univerzalnih prava, neovisnih institucija i provjere i ravnoteže – u nekim zemljama postepeno zamjenjuje neliberalnom demokratijom, koju karakteriziraju snažno vodstvo, autoritarnost prerušena pod pretvaranje volje većine i institucije koje služe onima koji su na vlasti.\nCilj programa je razvoj politika vođenih vrijednostima čiji je fokus omogućiti jače građansko učešće u borbi protiv izazova s kojima se suočavaju mnoge EU i susjedne zemlje , kao i demokratsko osnaživanje mladih progresivaca, žena i manjina.\nTema edukacije je politička ekonomija i politike zapošljavanja u Bosni i Hercegovini.\n– 8. novembar 2020., Sarajevo\nPoziv za učešće na edukaciji je otvoren za sve od 18 do 40 godina starosti koji imaju osnovno znanje o organizaciji političkih partija, političkih fondacija i civilog društva.\nRok za prijavu je 20. oktobar 2020. godine, a prijaviti se možete putem linka: https://forms.gle/ivB15ZitDdjjWdZG8\nRadni jezik: BHS\nZa sve dodatne informacije kontakt: info@fli.ba i +387 33 612 529.\nPodrška bh. preduzetnicama se nastavlja: Prijavite se na program “BizUp” Objavljen poziv za prijave na međunarodni ERMA program demokratije i ljudskih prava! Objavljen poziv za prijave na međunarodni ERMA program demokratije i ljudskih prava! Prijavite se na prvi „Investment Readiness“ program u BiH!


Moskva neće tražiti od Asada da se povuče\nFasada policijske akademije u Alepu 4.marta 2013.\nRuski ministar vanjskih poslova Sergej Lavrov rekao je da apsolutno nema govora da će Rusija poručiti sirijskom predsjedniku Bašaru al Asadu da se povuče.On je za BBC rekao da Rusija nije dio "igre promjene režima".\nGlavna opoziciona grupa - Sirijski nacionalni savjet već dugo vremena insistira na tome da predsjednik Bašar al Asad mora da se povuče, kao i Zapad.\nLavrov će posjetiti London naredne sedmice i razgovarati sa britanskim ministrom vanjskih poslova Vilijemom Hejgom. Obje zemlje ističu da će kriza u Siriji biti glavna tačka dnevnog reda.\nRusija je tradicionalno blizak saradnik sirijske vlade i ona je najveći isporučilac oružja toj zemlji.\nIako postoji saglasnost da je rješenje putem pregovora najbolji sistem, Lavrov je rekao da nema govora da bi Rusija tražila od Asada da se povuče. "Nije na nama da odlučimo ko će da vodi Siriju. O tome odluku treba da donesu Sirijci", rekao je Lavrov.\nOn je rekao da se Rusija protivi miješanju u unutrašnje stvari zemlje, te dodao da je to pitanje principa i da u svakom slučaju Asad nema namjeru da se povuče.\nNa pitanje da li postoji zajednički stav Britanije i Rusije o Siriji, Lavrov je rekao da one nisu toliko udaljene u stavovima, bar što se tiče cilja.\n"Mi želimo da Sirija bude ujedinjena i da bude demokratska. Želimo da sirijski narod slobodno izabere način na koji će upravljati svojom zemljom. To je stav Rusije nakon izbijanja krize", rekao je Lavrov.\nPrema podacima UN, oko 70.000 ljudi poginulo je od početka ustanka protiv predsjednika Asada, koji je počeo prije skoro dvije godine.UN su, takođe, saopštile da je oko milion Sirijaca napustio zemlju, a oko 2,5 miliona ljudi moralo je da napusti svoje domove i oni se vode kao interno raseljena lica.


Abazović jasan: I SPC da bude unutar jedinstvenog pravnog sistema Crne Gore - Srpskainfo\nAbazović jasan: I SPC da bude unutar jedinstvenog pravnog sistema Crne Gore\nPotpisivanje temeljnog ugovora sa Srpskom pravoslavnom crkvom (SPC) završni je čin da i ta vjerska zajednica bude unutar jedinstvenog pravnog sistema Crne Gore, rekao je danas potpredsjednik Vlade Dritan Abazović.\nFOTO: ALJAZEERA BALKANS/YOU TUBE/SCREENSHOT\nOn je novinarima rekao da u potpisivanju ugovora sa SPC ne vidi ništa problematično niti vanredno, ako je potpuno usaglašen sa onim što bi trebalo da bude principijelan i korektan odnos države prema vjerskim zajednicama i vjerskih zajednica prema državi.\nPrema njegovim riječima, sve vjerske zajednice treba da funkcionišu unutar jedinstvenog pravnog sistema Crne Gore.\nPreminulo petoro ljudi: U Crnoj Gori registrovano 112 novih slučajeva virusa korona\nU Crnoj Gori od sutra masovna vakcinacija na više od 140 punktova\n– Ono što se problematizovalo je tekst sporazuma – rekao je Abazović nakon javne debate o Nacrtu izmjena i dopuna Zakona o državnom tužilaštvu, te izrazio uvjerenje da će tekst ugovora uskoro biti dostupan.\nOn je naveo da nije imao prilike da taj tekst vidi, te da će tekst biti dostupan svima i da nema nikakvih skrivenih aktivnosti.\nAbazović je naveo da je Zakon o slobodi vjeroispovijesti, koji je usvojen u parlamentu krajem prošle godine, krajnje liberalan i omogućava da sve vjerske zajednice, nezavisno od svoje veličine, budu dio jedinstvenog pravnog sistema.\n– I sad dođemo u situaciju da oni budu dio pravnog sistema, i ovi što su se žalili da oni djeluju van pravnog sistema, sada se žale zašto će da budu dio pravnog sistema. U tome se ogleda čitav paradoks politike koja se dešava u Crnoj Gori – naveo je Abazović.\nSvijet Crna GoraDritan Abazovićpravni sistemSrpska pravoslavna crkva\n"NASTOJATI UČVRSTITI SARADNJU" Abazović čestitao dan državnosti državnom vrhu Srbije\nAbazović poručio: Evropska perspektiva najbolja vizija Crne Gore i Zapadnog Balkana\n"Ruka pravde krenula" Abazović precizirao da je u prvih sto dana Vlade Crne Gore uhapšeno 68 osoba\nProtesti u Crnoj Gori: Ispred zgrade Vlade dimne bombe, baklje i prozivka Abazovića\nKONSULTACIJE OD VELIKOG ZNAČAJA Abazović pozvao Đukanovića na sastanak, a OVO je glavna tema\nAbazović o aferi koja potresa Crnu Goru: Što prije SKINUTI IMUNITET bivšem ministru\nAbazović: U MUP Crne Gore otkrivena prevara veća od milion evra\n“SVI TURISTI SU DOBRODOŠLI” Najavljeni direktni letovi za Tivat iz Srbije i Rusije\nAbazović o promjeni vlasti: Nova vlada nije proruska, Crna Gora ostaje na evropskom putu\nAbazović najavio: U Crnu Goru 31. marta stižu vakcine iz EU


Beogradska berza: Sojaprotein oslabio 8 odsto | SEEbiz.eu\nObjavljeno: 01.07.2011 / 15:57\nBEOGRAD - Prvi trgovački dan u julu doneo je više nego skroman promet s obzirom da se nastavila apstinencija u trgovanju najvećeg dela ulagača. Ukupna realizacija akcija iznosila je tek 24,9 miliona dinara, dok je berzanski pokazatelj, Belex 15, ojačao nevelikih 0,1 odsto.\nNajprometnija hartija bila je Naftna industrija Srbije (NIIS) koja je zabeležila promet od 6,5 miliona dinara po prosečnoj ceni od 719 dinara. Akcije ove najveće kompanije na Beogradskoj berzi oscilirale su u uskom rasponu od 716 do 720 dinara da bi krajnja cena bila identična jučerašnjoj ceni zatvaranja. Aerodrom “Nikola Tesla” (AERO) uz lagani rast vrednosti zabeležio je promet od 4 miliona dinara po prosečnoj ceni od 538 dinara. Ova kompanija juče je održala redovnu skupštinu akcionara na kojoj nije doneta odluka o raspodeli ostvarene dobiti u protekloj poslovnoj godini. Solidan promet od 2,1 milion dinara zabeležio je beogradski Imlek (IMLK) uz neveliki pad vrednosti dok je Sojaprotein (SJPT) pao novih 8 procenata na nivo od 905 dinara. Juče je skupština akcionara ove kompanije usvojila odluku o emisiji 51,3 odsto akcija putem dividende što je bio glavni razlog snažnog pada vrednosti ove hartije tokom sedmice, tačnije počev od ex-dividend dana. Na aukcijskom tržištu najprometnija je bila ciglana Sloga (SLNP) koja je oslabila 1,1 odsto na 430 dinara uz realizaciju od 3,4 miliona dinara.\nNajprometnija bankarska hartija bila je Agrobanka (AGBN) koja se spustila na 7.770 dinara uz realizaciju od 2,5 miliona dinara. Niška AIK banka (AIKB) je porasla 2 procenta na 3.131 dinar uz realizaciju od 1,4 miliona dinara, dok je dobitnik dana bila novosadska Razvojna banka Vojvodine (MTBN) koja je skočila 10,6 procenata uz promet od 0,7 miliona dinara. Akcije ove banke koja se nalazi pod kontrolom AP Vojvodina stigle su do nivoa od 2.800 dinara što je njihova najviša vrednosti u poslednjih deset dana.\nObveznice stare devizne štednje zabeležile su skroman promet od 46,6 hiljada evra, dok je najprometnija serija bila A2013 koja je nosila prinos od oko 5,4 procenta.\nTagovi: NIS, Beogradska berza, Sojaprotein, Agrobanka, Razvojna banka Vojvodine, Aik banka, Sloga, Imlek, Aerodrom, NIIS, AERO, SJPT, AGBN, SLNP


Bračni parovi koji dođu na selo dobijaće pomoć | Nova Ekonomija\nRekovac izdvojio 3,6 miliona dinara\nPomoć za život na selu FOTO: Nataša Stojanović\nOpština Rekovac po poslednjem popisu stanoviništva ima 12.170 stanovnika, koja žive u 32 sela, a u nekima od njih poslednja beba je rođena pre 50 godina.\nOpstina Rekovac, najmanja i jedina nedovoljno razvijena u Pomoravskom okrugu, s konstantnim padom nataliteta i stanovništva, izdvojila je 3,6 miliona dinara pomoći mlađim bračnim parovima na selu, u cilju ekonomskog osnaživanja njihovih domaćinstava.\nJavni proziv je trajao do juče, a prednost su imale porodice sa decom, bračni parovi starosti do 40 godina, kojima će ovim sredstvima biti dodeljena oprema za plasteničku proizvodnju, rečeno je danas Tanjugu u ovoj opštini.\n"Sredstva su namenejna za realizaciju mera populacione politike opstine Rekovac u 2018.godini, ublažavanja ekonomske i psihološke cene podizanja deteta, kroz samozapošljavanje mladih bračnih parova u ruralnim sredinama", kažu u opštini.\nKako se navodi, pomoć se daje i u cilju ublažavanje nepovoljnog ekonomskog položaja i smanjenja sisromaštva.\nOpština Rekovac po poslednjem popisu stanoviništva ima 12.170 stanovinaka, koja žive u 32 sela, a u nekima od njih poslednja beba je rođena pre 50 godina, koliko imaju najmlađi stanovnici u njima.\nKuće u unutrašnjosti Srbije koštaju i 16.500 evra\nSelo Dobri Do na obroncima Stare planine ima samo tridesetak meštana


Vesti online / Vesti / Srbija / Putin odlikovao Nikolića Ordenom prijateljstva\nRuski predsednik Vladimir Putin uručio je danas predsedniku Nacionalnog saveta za koordinaciju saradnje sa Ruskom Federacijom i NR Kinom Tomislavu Nikoliću Orden prijateljstva za veliki lični doprinos u jačanju strateškog partnerstva i prijateljskih veza između Rusije i Srbije.\nVladimir Putin i Tomislav Nikolić u Rusiji\n- Svako ko odlikuje razmišlja kome daje orden, kao i onaj ko prima odlikovanje razmišlja od koga ga je primio - rekao je Nikolić uoči svečane ceremonije.\nUkaz o dodeli Ordena prijateljstva Putin je potpisao 30. maja 2017. godine, u vreme dok je Nikolić još obavljao funkciju predsednika Srbije.\n* Putin u novembru uručuje Nikoliću orden\n* "Putin ne mari za Srbiju, želi da preko nje uništi Evropu!"\n* Srbija će da balansira, ali ne želi da joj izvuku stolicu\nOrden prijateljstva dodeljuje se stranim državljanima za posebne zasluge u jačanju mira, prijateljstva.\n- Ovaj orden u ime građana Srbije dobijam od Ruske Federacije, države koja za Srbiju i srpski narod istorijski predstavlja najbližeg prijatelja i saveznika. Ovaj orden dobijam od ruskog naroda, koji nam je blizak po poreklu, jeziku, veri, istoriji, sa kojim gradimo zajedničku budučhnost - rekao je Nikolić na ceremoniji.\nNikolić je izrazio zadovoljstvo što je Putin, kako je rekao, prepoznao napore koje je on kao predsednik Srbije, od maja 2012. do maja 2017. godine, "uložio da i pored mnogobrojnih teškoća i prepreka naše odnose dovedemo do nivoa strateških".\nNikolić je u razgovoru sa novinarima rekao da su "novi predsednik i Vlada Srbije na istom putu da razvijaju saradnju sa Rusijom".\nOn je naveo da je Kancelariju, na čijem je čelu, osnovala Vlada Srbije, a da su devet ministara članovi Saveta i naglasio je da će uskoro biti novih programa saradnje sa Rusijom, ali nije precizirao o čemu je reč.\n- Na dobrom smo putu da bolje sarađujemo, očekujemo ruske investitore - rekao je Nikolić.\nIpak, ocenio je Nikolić, spoljnotrgovinska razmena nije u skladu sa dobrim odnosima koje imamo Rusijom i dodao da niko ozbiljan u Srbiji nije bio protiv saradnje sa prijateljskom Rusijom sa kojom "nas vežu tradicionalne istorijske, religiozne, kulturne i druge veze".\nDržavna nagrada Rusije - Orden prijateljstva dodeljuje se od 1994. godine stranim državljanima za posebne zasluge u jačanju mira, prijateljstva, saradnje i uzajamnog razumevanja među narodima, za zbližavanje i uzajamno bogac?enje kultura, a prošle godine Ordenom je odlikovan režiser Emir Kusturica.\nUkaz o ordenu\nSVET Putinu uručeno Trampovo pismo\nSVET Nepobediva sila duha ruskog naroda se zasniva na patriotizmu\nSubota 04.11.2017. 22:19\nToma,kragujevčanin,Toma Šumdinac Toma Srbin!


FBiH: U protekla 24 sata registrirano 10 slučajeva COVID-19, prijavljena 3 smrtna ishoda - Federalno ministarstvo zdravstva: COVID19\nFBiH: U protekla 24 sata registrirano 10 slučajeva COVID-19, prijavljena 3 smrtna ishoda\nObjavljeno: 12.07.2021 ; Ažurirano: 12.07.2021\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 634 uzorka, od kojih je 10 pozitivno na COVID-19. Novi slučajevi registrirani su u Kantonu Sarajevo.\nU Federaciji BiH do sada je testirano ukupno 729.147 uzoraka, a COVID-19 je potvrđen kod 134.109 osoba.\nU protekla 24h, u Federaciji BiH prijavljena su 3 smrtna ishoda, dva u Tuzlanskom i jedan u Kantonu Sarajevo. S današnjim danom, broj smrtnih ishoda na području Federacije BiH je 5.534.


Blumberg: Naftni rat između Moskve i Rijada će potrajati - Sputnjik Srbija\n22:42 27 Novembar 2020\n22:40 28.03.2020 Preuzmite kraći link\nU članku se navodi da je Rijad potvrdio da ne menja svoj stav – vlasti Saudijske Arabije opovrgle su informacije o pregovorima sa Rusijom.\n„Između ministara energetike Saudijske Arabije i Rusije nije bilo kontakata po pitanju povećanja broja zemalja u sporazumu OPEK plus ili kada je reč o razmatranju zajedničkog dogovora o balansiranim cenama na naftnim tržištima“, navodi se u saopštenju saudijskog Ministarstva energetike koje citira američka agencija.\nSaopštenje Rijada potvrđuje, navodi agencija, da su dve zemlje spremne na dugi rat oko cena, bez obzira na proteste članica OPEK.\nNjihov spor preti da se situacija pretvori u preživljavanje najotpornijih pri čemu saveznici kao i protivnici dve strane, uključujući američke kompanije koje se bave naftnim škriljcima, mogu biti istisnuti s tržišta.\nBlumberg podseća da je američki državni sekretar Majk Pompeo pozvao Rijad da umiri svetska finansijska i energetska tržišta.\nBlumberg o „naftnom ratu“: Na Putina se ne može uticati\nCena nafte „Brent“ pala ispod 25 dolara po barelu\ntržišta, cene, Nafta, Saudijska Arabija, Rusija


Kineska fabrika planira da u Perlezu gradi dva otvorena skladišna platoa\nKineska fabrika „Feitiansuye“ iz Perleza podnela je Odeljenju za urbanizam Gradske uprave Zrenjanin zahtev za odlučivanje o potrebi procene uticaja novog projekta na životnu sredinu.\nOvo preduzeće, koje je prethodnih meseci bilo u fokusu javnosti zbog tvrdnji meštana Perleza i ekoloških organizacija da zagađuje životnu sredinu, planira izgradnju dva otvorena skladišna platoa za neopasni otpad.\nPROČITAJTE JOŠ: “Kanda imamo tekući problem”: Održan protestni marš za vodu\nSkladišni platoi su površina 450 i 180 kvadratnih metara. Kapacitet skladištenja otpadnog plastičnog materijala je dnevno do 45 tona, mesečno 990 i godišnje 11.880 tona. Kapacitet tretmana otpadne plastike je 38,4 tone po danu, 844,8 tona mesečno i 10.137,6 tona godišnje.\nZainteresovani organi, organzacije i javnost imaju rok od deset dana da dostave svoje mišljenje o zahtevu preduzeća „Feitiansuye“.\nFabrika “Feitiansuye” se bavi izradom proizvoda od plastike i preradom plastike u nekadašnjim pogonima firme “Begej plast” iz Perleza.\nAktivisti tvrde: “Feitiansuye” i dalje zagađuje životnu sredinu\nInspekcija za zaštitu životne sredine u Zrenjaninu, u saradnji sa Pokrajinskim sekretarijatom za urbanizam i zaštitu životne sredine, sredinom aprila je naložila ovoj kineskoj fabrici da obustavi rad pogona u Perlezu. Inspekcija je navela da se kineskom investitoru privremeno zabranjuje obavljanje tehnološkog procesa ektruzije i granulisanja mlevene plastike, kao i rad uređaja za prečišćavanje otpadnih gasova iz postrojenja za tretman otpadne plastike.\nRešenje o privremenoj zabrani rada doneto je nakon što je inspektor, prilikom redovne godišnje kontrole, utvrdio da je kineska fabrika postupila suprotno ugovoru i da nije sprovela sve investicije u oblasti smanjenja uticaja na životnu sredinu. To je, kako se navodi u obrazloženju, dovelo do odstupanja pojedinih parametara kod emisije nedozvoljenih materija. Investitoru je naloženo da proizvodnju uskladi sa lokalnim ekološkim propisima i ugovornim obavezama.\nDva meseca kasnije lokalna samouprava u Zrenjaninu je saopštila da je fabrika „Feitiansuye“ ponovo počela sa radom, nakon što je utvrđeno da je ispunila sve nedostatke. Međutim, organizatori protesta u Perlezu i performansa u centru Zrenjanina, koji su održani sredinom juna, tvrdili su da to nije istina i da kineski investitor i dalje zagađuje životnu sredinu.\n„Nakon svih pokušaja lokalnog stanovništva da ukaže na problem koji postoji u Perlezu, privremenog zatvaranja pogona od strane inspekcije za zaštitu životne sredine i ponovnog otvaranja, problem ni izbliza nije saniran. Odlučili smo da „otkopamo zločin“, simbolično iskopavajući plastiku koju je “Feitiansuye” zakopao u zemlju na samo dva metra od kanala za navodnjavanje”, poručili su tada organizatori.\nTagovi"Feitiansuye" Perlez zaštita životne sredine\nZa ponedeljak najavljena isključenja struje u periodu od 8 do 13 sati\n“Dani Srpske u Srbiji” biće organizovani i u Zrenjaninu i Sečnju


Voda u nuklearki Fukušima i posle sedam godina od katastrofe radioaktivna\nIzvor: BKTV News, 29.Sep.2018, 01:18\nU havarisanoj japanskoj nuklearnoj elektrani Fukušima još uvek se nalazi veća količina radioaktivne vode, saopštili su japanski zvaničnici danas.\nTa voda još nije dovoljna pročišćena i potrebno je dodatno tretiranje da bi mogla da bude ispuštena u okean.\nTretiranje vode moglo bi da ukloni sve radioaktivne čestice osim tritijuma koji je, kako tvrde eksperti, bezbedan u malim količinama, navela je Tokijska kompanija za električnu energiju (TEPCO). >> Pročitaj celu vest na sajtu BKTV News <<\nIstraživanja su utvrdila da voda još uvek sadrži druge elemente. Više od 80 odsto od 900.000 tona vode u postrojenju, uskladištene u kontejnerima, sadrži radioaktivnost čiji nivo prevazilazi dozvoljene granice.\nKompanija je navela da će nastaviti sa daljim tretiranjem vode kako ne bi bilo štete po okolinu, prenosi AP.\nStručnjaci još uvek raspravljaju o tome šta da urade sa vodom zato što se ribari i žitelji protive njenom ispuštanju u okean.\nUsled snažnog zemljotresa i cunamija koji su pogodili Japan u martu 2011. godine, teško je oštećena nuklearna elektrana Fukušima kada je došlo do otapanja jezgra reaktora i curenja radioaktivnog materijala.\n29.Sep.2018: BKTV News


OPTUŽNI PREDLOG PROTIV GRADSKOG VEĆNIKA NIŠA BRANISLAVA KAČARA ZBOG KORUPCIJE\nOsnovno javno tužilaštvo u Nišu podnelo je optužni predlog Osnovnom sudu u Nišu protiv Branislava Kačara (28), gradskog većnika za sport i omladinu, zbog sumnje da je izvršio krivično delo trgovina uticajem\nOptužnim predlogom obuhvaćen je i šef Službe za zajedničke poslove grada Niša Aca Janković koji se sumnjiči da izvršio krivično delo zloupotreba službenog položaja\nU optužnom predlogu se traži da se zbog navodnog nameštanja javne nabavke za usluge održavanja i obezbeđenja gradske uprave Niša Kačar osudi na kaznu zatvora u trajanju od 18 meseci, a Janković na kaznu zatvora od 14 meseci\nNi Kačar ni Janković nisu dostupni za komentar\nDeo opozicije i analitičara prethodno je ocenio da je hapšenje Kačara posledica sukoba u niškom SNS-u i „direktno upozorenje gradonačelniku, čiji je saradnik“\nOsnovno javno tužilaštvo u Nišu podnelo je optužni predlog niškom Osnovnom sudu protiv gradskog većnika za sport i omladinu Branislava Kačara (28) zbog sumnje da je izvršio krivično delo trgovina uticajem.\nOptužnim predlogom obuhvaćen je i šef Službe za zajedničke poslove grada Niša Aca Janković, koji se sumnjiči da izvršio krivično delo zloupotreba službenog položaja.\nTužilaštvo u optužnom predlogu traži da se Kačar osudi na kaznu zatvora u trajanju od godinu dana i šest meseci, a Janković na kaznu zatvora u trajanju od godinu dana i dva meseca.\nU tužilaštvu su kazali da sud po prijemu ovog optužnog predloga može da potvrdi ili odbaci optužnicu.\n– Sud može da odbaci optužni predlog ukoliko oceni da nema dovoljno dokaza, ili da naredi da se prikupe dodatni dokazi radi boljeg razjašnjenja stvari, ili da u roku od 30 dana zakaže glavni pretres- rekli su u tužilaštvu.\nVećnika Kačara, koji je funkcioner SNS-a, uhapsili su sredinom decembra prošle godine pripadnici Ministarstva unutrašnjih poslova u Nišu, u saradnji sa Bezbednosno-informativnom agencijom i Osnovnim i Višim javnim tužilaštvom u Nišu.\nKako je tada navela policija Kačar se sumnjiči da je tokom 2017. godine, koristeći svoj položaj, uticao na zaposlenog u Službi za zajedničke poslove Gradske uprave grada Niša da tokom sprovođenja postupka javne nabavke za usluge čišćenja zgrada, portira i fizičkih radnika, izmeni uslove nabavke u pogledu traženih standarda kako bi favorizovao jednog od ponuđača.\nKačaru je, inače, određen pritvor od 30 dana, ali je on proveo u pritvoru dvadesetak dana, nakon čega je pušten jer su, kako je rečeno u Osnovnom sudu, za to vreme saslušani svi svedoci.\nI Kačar i Janković danas nisu odgovarali na pozive Medijske kutije, koja je tražila njihov komentar o podnošenju optužnog predloga.\nKačarevo hapšenje zbog sumnje u korupciju predhodno su odbili su da komentarišu gradonačelnik Niša Darko Bulatović i rukovodstvo niškog SNS-a.\nU delu opozicije i među pojedinim analitičarima mogle su se čuti ocene da je njegovo hapšenje „posledica sukoba unutar niškog SNS-a“, te, kako je ocenivano, direktna poruka gradonačelniku Niša Darku Bulatoviću (SNS), čiji je bio bliski saradnik.\nODBAČEN DEO KRIVIČNE PRIJAVE PROTIV KAČARA\nU optužnom predlogu tužilaštva protiv većnika Branislava Kačara ne nalazi se optužba da je u septembru 2017. godine navodno uticao na zaposlenog u Sekretarijatu za omladinu i sport grada Niša da sredstva iz budžeta grada u iznosu od milion dinara, inače namenjena za podsticaj razvoja sporta, „isplati preko reda jednom niškom omladinskom košarkaškom klubu“, što je zaposleni i učinio. Tužilaštvo „nije dokazalo da u tom postupanju ima elemenata krivičnog dela“, pa za te sumnje on nije optužen.\nU krivičnoj prijavi policije je, međutim, uz navođenje sumnje da je Kačar kroz ovakav „uticaj“ izvršio krivično delo sa elementom korupcije, navedeno i da postoje osnovi sumnje da je nakon toga „ odgovorno lice tog omladinskog košarkaškog kluba, ugovorom o pozajmici, prenelo 890.000 dinara na jedan rukometni klub iz Niša, iako mu je bila ili mogla biti poznata činjenica da je taj klub u neprekidnoj blokadi računa od kraja 2014.“. Zakon zabranjuje da se budžetski novac prebacuje sportskim klubovima kojima su računi blokirani.


ĐORĐEVIĆ: Projekat 'Reci NE radu na crno' veoma je bitan za državu i njene građane! • HAPPYTV.RS\nĐORĐEVIĆ: Projekat 'Reci NE radu na crno' veoma je bitan za državu i njene građane!\nMinistar za rad, zapošljavanje, boračka i socijalna pitanja Zoran Đorđević i v.d. direktora Inspektorata za rad Stevan Đurović razgovarali su sa inspektorima iz cele Srbije o dosadašnjim postignutim rezultatima, kao i o načinima za unapređenje njihovog daljeg rada.\nĐorđević zahvalio je svim inspektorima na svemu što su do sada uradili istakavši da svi zajedno rade odličan posao koji ima veliku korist za državu, ali i za naše građane.\nĐurović istakao je da je broj 0800 300 307 za prijavu rada na crno, koji je aktiviran pre samo tri dana, već dao dobre rezultate.


Tabloidi rešavaju slučaj rušenja mosta u Đenovi - Raskrikavanje\nIzvorni članak je objavljen 16.08.2018. (Kurir)\n17.08.2018. Jelena Đorđević Foto: Wikimedia / Salvatore1991\nKurir, citirajući kanadski list “Gloub end mejl”, navodi da su kompanije povezane sa mafijom već decenijama u građevinskoj industriji i proizvodnji betona, a tužilaštvo ih istražuje zbog traljavo odrađenog posla koji nije mogao da izdrži veliko opterećenje.\nDa bi potvrdio ove navode, Kurir prenosi “slične optužbe Dejva Parkera, tehničkog urednika u uglednom magazinu „Nju sivili indžinjir”.\n“Mafija ima upletene prste u građevinskoj industriji i proizvodnji betona. Oni filuju troškove i stavljaju manje cementa u beton - rekao je on.” 1\nDejv Parker u pisanom odgovoru za Raskrikavanje kaže da to nisu njegove reči, kao i da nema saznanja o trenutnoj situaciji u Italiji.\n“Neverovatno je kako se vesti šire i kako se reči izvrću. Ne, nisam rekao da je mafija kriva što se most srušio. Korozija čeličnih kablova je pre razlog urušavanja nego kvalitet betona… Kada sam bio inženjer u industriji betona, stavljanje manje cemeta u beton je bio raširen problem, ne ograničen na Italiju ili mafiju“, naveo je Parker za Raskrikavanje i dodao da ne zna da li je bilo umešanosti kriminala u nabavci betona u Đenovi za vreme izgradnje tog mosta, ali da postoji mogućnost.\nNa pitanja Raskrikavanja odakle je preuzeta izjava Dejva Parkera i da li je tačno citirana, Kurir odgovara da je citat verodostojno prenet od britanskog tabloida San.\nKurir je i u izdanju od pre dva dana spekulisao o ovoj nesreći navodeći da je grom srušio most, kao i da je među stradalima bila beba. Iako u tekstu ne navode izvor podataka, iz redakcije kažu da su te informacije preneli od italijanskih medija, ali da se dan kasnije ispostavilo da nema potvrde da je bilo bebe među žrtvama.\nKako prenosi N1, italijanski premijer Đuzepe Konte izjavio je da je most načeo zub vremena, kao i mnoge objekte italijanske arhitekture.\n"Most jeste održavan, ali moraćemo da ispitamo sve, zajedno sa tužilaštvom, kako bismo utvrdili uzrok rušenja i kako bismo sprečili ponavljanje ovakve tragedije", rekao je Konte.


► SNS: Kamenicama razbijena stakla na prostorijama stranke u Petrovaradinu\n18.05.2019 Novi Sad\nSrpska napredna stranka (SNS) saopštila je danas da su kamenicama razbijena stakla na prostorijama mesnog odbora te stranke u Petrovaradinu i za to optužio one koji "žele da preotmu legalno izabranu vlast u Srbiji".\nSNS je naveo da su stakla razbijena noćas oko dva sata.\n"Ovo nije prvi napad na prostorije naše stranke na teritoriji Novog Sada, a verujemo ni poslednji. Frustracije onih koji bezuspešno na ulici žele da preotmu legalno izabranu vlast u Srbiji su ogromne", naveo je SNS.\nNajavili su da će građani "početkom naredne godine imati priliku da odaberu kojim će putem Srbija nastaviti putem novih investicija, radnih mesta, politike mira i stabilnosti ili će poverenje pokloniti politici destrukcije i povratka naše zemlje u srednji vek".\n"Umesto da političkom borbom u Parlamentu, kao i novim idejama i programima pokušaju da privuku birače, u potpunoj nemoći poslednjih meseci posežu za najprimitivnijim metodama delovanja, upadima u javne institucije, razbijanju prostorija političkih neistomišljenika i vulgarnim komentarima na društvenim mrežama", navodi se u saopštenju.\nrazbijeno staklo /\nUdruženje "Jedan od pet miliona" optužilo je danas vladajuću Srpsku naprednu stranku (SNS) da "fingira" demokratiju i pozvalo je da se pridruži sutrašnjem protestu u...


Rusija se nada korisnim konsultacijama Salivena u SAD\nTanjug 22. aprila 2021. 15:18\nMOSKVA – Rusija je danas saopštila da se nada da će američki ambasador Džon Saliven dobro iskoristiti svoje vreme u Vašingtonu tokom konsultacija sa članovima administracije američkog predsednika Džoa Bajdena usred diplomatskog spora sa Moskvom.\nSaliven je u utorak rekao da će otputovati u SAD ove nedelje na konsultacije, preneo je Rojters.\nOn je napustio danas Rusiju, javio je Tas s pozivajući se na neimenovani izvor.\nRusija je prošlog meseca pozvala na konsultacije svog ambasadora u Vašingtonu, nakon što je Bajden rekao da misli da je njegov ruski kolega Vladimir Putin ubica, a dve države su prošle nedelje uvele sankcije jedna drugoj.\nPortparolka ruskog Ministarstva spoljnih poslova Marija Zaharova izjavila je da se nada da Salivenovo putovanje u SAD neće biti gubljenje vremena.\n„Konsultacije sa našim ambasadorom aktivno se održavaju u Rusiji“, istakla je Zaharova na državnoj televiziji, prenela je agencija RIA Novosti.


Pravna sredstva protiv neposlušnih komšija | B&V LAW\nPravna sredstva protiv neposlušnih komšija\nKamatica je istraživala da li se i na koji način, takve komšije mogu „ubediti“ da ravnopravno učestvuju u raspodeli svih troškova koji su neophodni da bi sve funkcionisalo, a šta se dešava ako oni to ipak ne žele.\nNa osnovu Zakona o stanovanju i održavanju zgrada, skupština stanara, na zajedničkom sastanku i sa potrebnom većinom, donosi odluku o tome koliko će iznositi visina tekućeg i investicionog održavanja, a tu sumu su svi stanari dužni da plaćaju. Takođe, prema ovom zakonu i opštine mogu da određuju minimalne iznose ovih troškova, a onda skupština stanara da odredi veći iznos, ukoliko misle da im je to potrebno. Na primer, ako zgrada ima privatno obezbeđenje ili su neophodni neki veći građevinski radovi.\nPo zakonu, skupštine stanara su pravna lica i imaju mogućnost izdavanja faktura. Advokat savetuje da je najsigurnije da prilikom plaćanja i izdaju te fakture, jer se posle, na osnovu njih, najlakše i mogu naplatiti dugovanja. Ako skupština stanara ne izdaje fakturu dug od komšije koji ne želi da ga plati može da se naplati i u redovnom parničnom postupku, ali je to komplikovanija procedura.\nVisina tekućeg i investicionog održavanja ne može biti manja od one koju opština odredi.\n„Ukoliko jedan ili više stanara ne plaća svoj deo iznosa za održavanje zgrade, stambena zajednica kao poverilac može pred nadležnim sudom pokrenuti izvršni postupak na osnovu fakture kao izvršne isprave. (Napomena sajta bvlaw.rs: Faktura je verodostojna isprava) U tom slučaju, sud donosi rešenje o izvršenju koje kasnije, radi naplate sprovodi javni izvršitelj“, objašnjava advokat Marko Stanković. On još i dodaje, da ukoliko stambena zajednica ne izdaje fakture, ona naplatu svog potraživanja može izvršiti u redovnom parničnom i kasnije izvršnom postupku, ali da je to mnogo komplikovanija procedura.\nKoliki iznos dugovanja će skupština stanara tolerisati najčešće je individualna odluka svake zgrade, ali je važno voditi i računa o tome da to dugovanje ne zastari. Kod fizičkih lica taj rok je godinu dana, od dana dospeća, dok je kod pravnih nešto duži i iznosi tri godine. Takođe, pre same tužbe, komšiji koji ne plaća zajedničke troškove može se poslati opomena pred utuženje kojom mu se ostavlja dodatni rok da to svoje dugovanje i izmiri.\nAdvokat Stanković još i napominje da vlasnici stanova u novim zgrada moraju da znaju da ukoliko svi stanovi nisu prodati, za prazne odgovara investitor, a on je dužan da plaća zajedničke troškove.\nTakođe, u praksi se često dešava i „obrnuta matematika“, odnosno da jedan ili više stanara žele nešto da plate, dok se većina ne slaže sa tim. Jedan od primera su vlasnici stanova koji žive na poslednjem spratu zgrada koje imaju ravne krovove koji u nekom trenutku i prokišnjavaju. Po zakonu, krov spada u zajednički deo zgrade, i ukoliko dogovor svih stanara nije moguć, advokat Stanković kao jedno od rešenja vidi „regresnu tužbu“. U praksi to znači da „oštećeni stanari“ plate sanaciju ili potrebne građevinske radove, a onda sudskim putem traže da im se sve to nadoknadi. Potrebno je znati da ta tužba može da traje dve do tri godine, pre svega zbog velikog vremenskog razmaka u zakazivanju ročišta, na svakih šest meseci, ali ishod je uglavnom pozitivan.\nIzmene zakona o bezbednosti saobraćaja 2018\tObaveštenje korisnicima javnih sredstva u vezi plaćanja faktura registrovanih u Centralnom registru faktura


Sugrađani su istog momenta objavili gomilu slika magičnog prizora dugo očekivanog snega. Susnežicu su zamenile krupne pahulje, a najpre se zabeleo Košutnjak, Banovo i Petlovo brdo, a potom i delovi centra grada, ali i novobeogradska strana.\nPrema podacima Republičkog hidrometeorološkog zavoda, u Beogradu je temperatura sa čak 19 stepeni koliko je živa u termometru pokazivala oko 14 sati, u večernjim satima "pala" na dva stepena Celzijusa, ali je subjektivni osećaj, zbog vlažnosti vazduha od 93 odsto, bio da je jedan stepen ispod nule.\nKako je naš "beli grad" izgledao sinoć, pogledajte u galeriji.\nZabeleo se Voždovac\nNa Banovom brdu beli pokrivač je prekrio automobile\nZimska idila na Banovom brdu\nPogled sa visine na bajkoviti snežni prizor\nBeograd - beli grad\nPahulje su "posetile" i ovaj deo grada


DRI: Zatvor u Nišu kršio propise o javnim nabavkama i isplati zarada - Društvo - Dnevni list Danas\nPočetna » Društvo » DRI: Zatvor u Nišu kršio propise o javnim nabavkama i isplati zarada\n0Piše: Z. Miladinović 23. decembra 2019. 14.53\nPrema izveštaju o reviziji pravilnosti poslovanja niškog KPZ-a u prošloj godini, objavljenom ovih dana, ova ustanova je realizovala javne nabavke dobara, usluga i radova u iznosu od najmanje 13,29 miliona dinara koje su protivne Zakonu o javnim nabavkama ili Zakonu o budžetskom sistemu. Ona je, takođe, prikazala prihode sa drugih nivoa vlasti u iznosu od 5,74 miliona dinara kao sopstvene, a svoje prihode od kantine za osuđenike „umanjila“ za 32,5 miliona dinara. Protivzakonito je isplatila i prekovremeni rad zaposlenima u iznosu od 2,81 milion dinara, čime je prekršila Zakon o radu i Zakon o platama državnih službenika i nameštenika.\nU izveštaju se precizira da je KPZ Niš prekršio zakone u iznosu od najmanje 833.962 dinara prilikom pojedinačnih nabavki rezervnih delova za vozila i specijalna vozila i servisa vozila, kancelarijskog materijala i pojedine stočne hrane. On je, takođe, sproveo dva odvojena postupka javne nabavke male vrednosti vezana za rekonstrukciju električnih instalacija u upravnoj zgradi i zamenu dotrajalih električnih instalacija u zgradi „Deligrada“, koji su imali ukupno procenjenu vrednost od osam miliona dinara, umesto da realizuje jedan otvoreni postupak.\nOva niška ustanova je od Telekoma i Telenora Srbije “nabavila usluge fiksne i mobilne telefonije i ostale usluge komunikacije” u iznosu od najmanje 873.344 dinara bez sprovedenog obaveznog postupka javne nabavke. Ona, takođe, nije sprovela obaveznu javnu nabavku za pribavljanje poljoprivredne opreme vredne 921.740 dinara, a ni „odgovarajući postupak“š za popravku različite opreme u iznosu od 981.343 dinara, već je takav posao obezbedila samo kroz narudžbenice.\nPrema podacima DRI, zatvor u Nišu nije objavio obaveštenja o zaključenim ugovorima i okvirnim sporazumima sa ukupno 21 firmom iz Niša, Novog Sada, Beograda i drugih mesta na Portalu javnih nabavki u zakonom propisanom roku od pet dana od dana zaključenja. Zatvor, takođe, nije sačinio pozive za podnošenje ponuda koji sadrže sve propisane elemente ili je sačinio konkursnu dokumentaciju koja ne sadrži istovetne podatke sa podacima navedenim u tim pozivima. On na svojoj internoj stranici nije objavio interni akt za uređenje postupka javne nabavke, a članovi komisije nisu potpisivali izjave kojima potvrđuju da u određenoj javnoj nabavci nisu u sukobu interesa, što je, takođe, zakonska obaveza.\n– Kazneno – popravni zavod u Nišu nije od Uprave za izvršenje krivičnih dobio saglasnost na predlog o vrsti i obimu delatnosti. Zato je Zavod obavljao proizvodne i druge delatnosti bez saglasnosti Uprave za izvršenje krivičnih sankcija na predlog o vrsti i obimu tih delatnosti- navodi se još u izveštaju DRI.\nU njemu se dodaje da je KPZ prihode od podsticaja u poljoprivredi u iznosu od 5.744.323 dinara- što su transferi sa drugih nivoa vlasti, iskazao kao prihode iz sopstvene delatnosti. Pri tom je manje iskazao sopstvene prihode od pridaje robe osuđenicima u kantini u iznosu od 32.499.847 miliona dinara jer “nije preneo ukupno ostvarena sredstva od prodaje na podračun sopstvenih prihoda”, što je suprotno Uredbi o budžetskom računovodstvu.\nNiški zatvor je, takođe, isplaćivao prekovremeni rad zaposlenima iznad ograničenja utvrđenih Zakonom o radu i Zakonom o platama državnih službenika i nameštenika. U toku 2018. godine radnicima je po ovom osnovu, a za časove iznad zakonom utvrđenog ograničenja, isplačeno najmanje 2.810.040 dinara u bruto iznosu, precizira se.\nU izveštaju DRI se navodi da je u ovoj ustanovi zaposleno 422 ljudi, od kojih 376 njih na neodređeno, a 46 na određeno vreme. Prema javno dostupnom podacima, u njoj broj usuđenika varira od 1.000, koliko je bilo pre tri godine, do 1.600, u martu ove godine.\nZatvor nije propisano evidentirao ni dolazak i odlazak radnika sa posla\nU izveštaju DRI se navodi da KPZ u 2018. godini nije vodio evidenciju „o dnevnoj prisutnosti na radu“ na propisanom obrascu.\n– Kazneno – popravni zavod u Nišu ne vodi na propisanom obrascu na dnevnom nivou prisutnost na poslu radno angažovanih i zaposlenih lica, odnosno vreme dolaska i odlaska sa rada, i da isti to potvrđuju svojeručno- navodi se, uz zaključak da su time prekršene odredbe Zakona o evidencijama u oblasti rada.\nDRI, Javne nabavke, Niš, Niški zatvorNiš


Nakon ukidanja sankcija: Iran želi kupiti Boeingove avione - Gorapress.net\nPoništena odluka o uzurpaciji pašnjaka "Crn Kamenj" u ResteliciEdi Rama podneo tužbu protiv Ramuša Haradinaja Podele u DSK po pitanju saradnje sa SamoopredeljenjemSvečla: Ako ne postignemo dogovor sa DSK, opcija je i manjinska vladaPoučna priča: Mislio je o sebi samo najgore a onda mu je nešto ‘otvorilo oči’\n24.01.2016. u 17:38\nNakon ukidanja sankcija: Iran želi kupiti Boeingove avione\nIran namjerava kupiti avione američke kompanije Boeing i tako modernizovati svoju flotu nakon ukidanja UN-ovih sankcija.\nZamjenik iranskog ministra transporta Asghar Fakhrieh Kashan je za Reuters izjavio da je Iran zainteresovan za kupovinu 114 aviona. Međutim, američke sankcije Iranu koje se tiču trgovine su još uvijek na snazi, ali bi Boeing mogao zatražiti posebnu dozvolu.\nProšle sedmice je Boeing saopćio da će dobro razmotriti mogućnost prodaje aviona Iranu.\nU međuvremenu, ugovor Irana i Airbusa će biti potpisan kada iranski predsjednik Hassan Rouhani posjeti Pariz u srijedu. Prosječna starost komercijalnih aviona u Iranu je 27 godina. Samo 12 od 43 aviona Iran Aira ima dozvolu za let iznad Evrope.\nMinistar transporta Abbas Akhoundi da u Iranu postoji samo 150 ispravnih aviona od ukupno 250. Iranu je potrebno 400 aviona za letove srednje i duge letove, kao i 100 aviona za kratke letove. Airbus će prve avione Iranu isporučiti krajem marta.\nKosovo ukinulo zabranu uvoza meda i krompira iz Severne Makedonije\n"Humanitarna kriza na Severu jedna politička igra"


Mihajlović: Udeo rudarstva u BDP-u mogao bi da poraste duplo u naredne tri godine\nIzvor: Radio Televizija Vojvodine, 18.Jan.2021, 15:34\nMinistarka rudarstva i energetike Zorana Mihajlović izjavila je danas da postojeći udeo rudarstva u bruto domaćem proizvodu (BDP), koji iznosi 1,9 odsto, može za tri godine da se poveća na 3,5 do četiri odsto, a da važnu ulogu u tome ima Geološki zavod Srbije, saopšteno je iz Ministarstva.\nNema razvoja rudarstva ako Geološki zavod Srbije ne dobije svoje pravo mesto, ako ne bude mnogo prepoznatljiviji i nezaobilazna adresa za sve koji rade bilo šta u oblasti rudarstva >> Pročitaj celu vest na sajtu Radio Televizija Vojvodine << i infrastrukture u Srbiji, rekla je Mihajlović posle sastanka sa čelnicima Zavoda.\n"Početak svega je izrada izmena Zakona o rudarstvu i geološkim istraživanjima, a moramo da imamo i jasnije kriterijume po pitanju istražnih prava", kazala je Mihajlović, uz ocenu da zaposleni u Zavodu daju svoj maksimum, ali da uz podršku države taj maksimum može da bude još veći.\nDirektor Geološkog zavoda Srbije Dragoman Rabrenović istakao da je na sastanku sa ministarkom i njenim timom pokrenuto nekoliko važnih pitanja, među koje spada i to o većoj prepoznatljivosti te institucije, imajući u vidu njene kapacitete i međunarodnu reputaciju.\nMihajlović: Udeo rudarstva u BDP Srbije moguće povećati do četiri odsto\nMinistarka rudarstva i energetike Srbije Zorana Mihajlović izjavila je danas da postojeći udeo rudarstva u BDP-u, koji iznosi 1,9 odsto, može za tri godine da se poveća na 3,5 do četiri odsto i da važnu ulogu u tome ima Geološki zavod Srbije.\n14:05: Život Borisa Komnenića: "Srećan razvod", ali razdvojenost od k...\n14:04: Najveći grad na Novom Zelandu izlazi iz sedmodnevne blokade\n14:04: Veliko interesovanje za vakcinaciju u srpskim sredinama na Kosovu...\n14:04: U Vojvodini 636 novozaraženih korona virusom\n14:03: TUČA U DAKINOM IZBORNOM ŠTABU, NAPUŠTAJU GA SARADNICI: Raskol ...\n14:03: Šta su ceramidi i kako utiču na lepotu i gipkost kože\n14:02: Korona virus: U Srbiji protiče vikend uz strože mere, Dalaj Lam...\n14:02: POTERA ZA NAORUŽANIM NAPADAČEM Marjanović nakon pucnjave u Pri...\n14:01: Rodoljub Šabić: Pregovori vlasti i opozicije su samo gluma\n14:00: SAZNAJEMO Kristijan Golubović ipak ostaje u "Zadruzi": Produžio...\n14:00: RT: Kineski ministar spoljnih poslova pozdravlja zajedničke napo...\n14:00: Novosadska policija prekinula korona žurku na Alibegovcu


U tuči migranata jedno lice povrijeđeno nožem - Glas Srpske\nU tuči migranata jedno lice povrijeđeno nožem\nSrna 05.08.2020 13:03\nBIHAĆ - U sukobu migranata u centru Bihaća jedno lice je teže povrijeđeno, zbog čega je hospitalizovano u Kantonalnoj bolnici "Dr Irfan Ljubijankić", potvrđeno je iz Policijske uprave Unsko-sanskog kantona.\n"Dojavu o sukobu dva lica dobili smo sinoć iza 19.00 časova. Na mjestu događaja pronađen je povrijeđeni muškarac, koji je prevezen u Kantonalnu bolnicu. Riječ je o stranom državljaninu kod kojeg su konstatovane teže tjelesne povrede, a koje su nanesene hladnim oružjem, najvjerovatnije nožem. O počiniocu ovog krivičnog djela još nemamo nikakve informacije", rekao je portparol kantonalne Policije Ale Šiljdedić.\nOn je naveo da je ovo samo jedan u nizu incidenata u posljednje vrijeme, te da nekontrolisani svakodnevni priliv migranata znatno usložnjava bezbjednosnu situaciju na području Unsko-sanskog kantona.\n"Možemo reći da je ovo postala naša svakodnevnica, naročito u Bihaću, Velikoj Kladuši i dijelovima grada Cazina. U kanton gotovo svakodnevno pristiže više od 100 ilegalnih migranata, a oni sve teže prelaze granicu sa Hrvatske. Sve veći broj tih ljudi u našim gradovima i opštinama uslovio je i povećanje broja krivičnih djela i incidentnih situacija", dodao je Šiljdedić.\nOn je istakao da policija pokušava na profesionalan i odgovoran način da odgovori ovom izazovu, ali je suočena sa kompleksnom situacijom.\nU prihvatnim kampovima na području Unsko-sanskog kantona trenutno je smješteno oko 3.000 ilegalnih migranata, dok je pretpostavka da na ulicama i u napuštenim objektima u Bihaću, Cazinu i Velikoj Kladuši boravi više od 4.000 ljudi.


Teheran: Demonstracije na godišnjicu zauzimanja ambasade SAD\nNekoliko hiljada Iranaca okupilo se danas na antiameričkim demonstracijama u Teheranu da bi obeležili događaj od pre 28 godina kada je grupa radikalnih studenata zauzela američku ambasadu i držala je pod opsadom 444 dana.\nStudenti su zapalili zastave Sjedinjenih Američkih Država i Izraela ispred zgrade u kojoj je nekad bila američka ambasada, u koju je grupa iranskih studenata upala 4. novembra 1979. godine.\nSvih 52 taoca su konačno oslobođeni zatočeništva u ambasadi, ali su SAD zbog tog događaja prekinule diplomatske odnose sa Iranom 1980. godine. Dve zemlje su i danas u sporu, pored ostalog i zbog iranskog nuklearnog programa za koji u Vašingtonu sumnjaju da za cilj ima izradu atomske bombe, dok u Teheranu insistiraju da je isključivo civilni i namenjen energetskim potrebama zemlje.\nOkupljeni Iranci, među kojima je bilo i puno đaka osnovne škole, uzivikivali su "Smrt Americi" i druge antiameričke i antiizraelske parole, poručujući administraciji u Vašingtonu da treba da izvuče pouku iz tog događaja. Studenti su iskoristili skup kako bi i svojim vlastima poručili da ne popuste pod pritiskom SAD i ne odustanu od svog nuklearnog programa, ponavljajući da sankcije ne vode nikakvom rešenju i da ih se oni ne plaše.\nSAD insistiraju na novim sankcijama Saveta bezbednosti Ujedinjenih nacija da bi Iran bio prinuđen da odustane od obogaćivanja uranijuma, od koga se može dobiti gorivo za nuklearni reaktor ili materijal za proizvodnju bombe. Dva prethodna paketa sankcija Saveta bezbednosti nisu uspele da ubede iranske vlasti da promene politiku. Iranski ministar unutrašnjih poslova Mustafa Purmohamadi rekao je da su okupljeni želeli da "izraze poštovanje prema ovom velikom i slavnom događaju".\nSadašnji iranski predsednik Mahmud Ahmadinedžad je pre 27 godina predvodio jednu od radikalnih frakcija među studentima. On se u prvi mah protivio zauzimanju ambasade SAD i predlagao preuzimanje sovjetskog diplomatskog predstavništva u Teheranu.


3. Sednica SO Bečej: Usvojen drugi rebalans; formirane odborničke grupe\nDanas je održana treća sednica Skupštine opštine Bečej.\nNa sednici, koja je trajala nešto manje od sat vremena, odbornici su izglasali svih 19 tačaka dnevnog reda, među kojima svakako najvažnija - rebalans budžeta.\nKako je obrazložio predsednik opštine Bečej, Dragan Tošić, prihodi za ovu godinu su planirani realno, posebno imajući u vidu trenutnu situaciju.\nNakon drugog rebalansa opštinska kasa bi trebalo da iznosi oko 1,90 milijardi dinara.\nPredsednik Skupštine opštine Bečej Igor Kiš objavio je da su formirane tri odborničke grupe u lokalnom parlamentu. Odbornička grupa SNS-a, čiji je predsednik Atila Horvat, a zamenik Dragan Lazić, zatim odbornička grupa SVM-a čiji je predsednik Viktor Molnar, a zamenik Zoltan Kiš, dok je predsednik odborničke grupe POKS-a Nenad Tomašević, a njegov zamenik, Željko Stankov.\nPrethodno je na sednici konstatovana pismena ostavka odborniku Lige socijaldemokrata Vojvodine Tot Ferencu, koji je sada angažovan u kabinetu predsednika opštine gde se bavi pitanjima populacione politike. Tako je i verifikovan mandat novom odborniku Željku Stankovu, sa izborne liste „Vojvođanski front – ujedinjeni za demokratski Bečej“.\nNa današnjem zasedanju usvojen je i predlog Odluke o pravima u socijalnoj zaštiti iz nadležnosti opštine Bečej, kao i prve izmene i dopune kadrovskog plana radnih mesta u organima i službama Opštine Bečej koje predviđaju da u 2020. bude zaposlen jedan službenik na položaju zamenika načelnika opštinske uprave i pet osoba u Kabinetu predsednika opštine.\nTakođe su formirana radna tela Skupštine opštine Bečej i izabrani predsednici i članovi komisija i saveta.


Turska firma može da preuzme dio imovine KAP-a – Bankar.me\nTurska firma može da preuzme dio imovine KAP-a\nOctober 5, 2015 BERZA, CRNA GORA, CRNA GORA, PLANETA, SVE VIJESTI Leave a comment\nVlasnik kompanije Uniprom Veselin Pejović založio je udio u tom preduzeću u korist turske firme Ekin Maden Ticaret ve Sanayi A.S., koja ce bavi proizvodnjom obojenih metala i ruda. U toj kompaniji vlasnik 71 odsto akcija i predsjednik upravnog odbora je Erol Kohen.Prema podacima iz registra zaloga, Pejović je u korist turske rudarske kompanije, čije je sjedište u Istanbulu, založio udio od 49 odsto u privrednom društvu Uniprom, prema ugovoru o zalozi OVP-1248/2015. Udio u preduzeću, prema podacima sa sajta registra zaloga, založen 18. maja ove godine, ali u prijavi zaloge nije navedeno o kakvom poslu se radi, odnosno da li je u pitanju pozajmica.\nKompanija Uniprom vlasnik je imovine Kombinata aluminijuma, pa bi u slučaju da Pejović ne bude poštovao ugovor, turska kompanija postala vlasnik 49 odsto Uniproma, a samim tim, srazmjerno udjelu u vlasništvu, kao suvlasnik bi raspolagala i imovinom koja se vodi na to preduzeće.\nUniprom se vodi i kao osnivač i stopostotni vlasnik kompanije Uniprom KAP, koji se, prema podacima CRPS, bavi proizvodnjom aluminijuma. Pejović je početkom avgusta, uz dozvolu stečajne uprave, kompletnu imovinu KAP-a, odnosno zemljište, objekte, mašine, opremu, vozila i inventar, založio kod Zapad banke za kredit od 15,43 miliona dolara.\nKupac imovine Kombinata aluminijuma, čiju je ponudu stečajni upravnik KAP-a Veselin Perišić prihvatio u februaru 2014. godine, kupoprodajni ugovor na iznos od 28 miliona eura potpisao je u junu prošle godine, ali poslednju, treću ratu, za kupovinu imovine u iznosu od 13,9 miliona eura, još nije uplatio, iako je tvrdio da je i ta rata izmirena 7. avgusta ove godine. To da sredstva od treće rate nijesu operativna, odnosno da stečajna uprava ne može da ih koristi, nedavno je objelodanio nezavisni poslanik Mladen Bojanić, koji je u javnost iznio podatke dobijene iz Privrednog suda, da se sredstva nalaze na prelaznom računu Zapad banke i da nijesu isplaćena KAP-u.\nPejovićeva firma Uniprom metali ponudila je 5,4 miliona eura za kupovinu imovine nikšićkog Rudnika boksita, a kako je „Dan” nedavno objavio prema nezvaničnim saznanjima, on je od stečajnog upravnika Boksita Mladena Markovića tražio da mu da sve građevinske i upotrebne dozvole za objekte Boksita, jer u protivnom neće uplatiti novac, ni potpisati ugovore.\nBavi se i ugostiteljstvom\nOsim kompanija Uniprom, Uniprom metali, Uniprom KAP, Pejović se vodi kao izvršni direktor kompanije Uniprom hoteli, društva za ugostiteljstvo, turizam i usluge, u kojoj je osnivač njegova supruga Dubravka Pejović, koja je osnivač i izvršni direktor i preduzeća, odnosno apoteke Uniprom farm, Pejović je takođe osnivač i direktor komapnije Eksport import VST Trend 2, preduzeća koje se bavi ugostiteljstvom.\nPOJMOVIarbitraža zbog kapa Bazeni crvenog mulja KAP Blokada KAP-a Veselin Pejović KAP\nPrevious Pregled štampe za 5. oktobar: Novosti iz ekonomije\nSljedeći Zašto kasni primjena ličnog stečaja?\nPočela sa radom fabrika silumina u KAP-u\nDanas u KAP-u otvaranje fabrike silumina\n“Uniprom” dobio urbanisticko-tehničke uslove za fabriku bileta


MOZZART Video :: Hrvatski komentator zapevao u prenosu zbog Željka Obradovića\nStop za Minesotu, Dalas ruši Čardžerse\nTIKETI ZA DANAS: Nikako na Everton i Hertu\nPREDLOZZI I TIPOVANJA (četvrtak): Lacio u fiksu, Zenit sigurna...\nPartizan, fudbal i estetika\nBET SPECIJAL: Bjelica i Antić će postići zajedno više od...\nVatromet u Elbasanu\nPATRIOTSKI TIKET(I): Neka proleće na evropski fudbal miriš...\nVenger da ispuni obećanje\nKroz belorusku zimu pravo u istoriju: Igrajte za Piksija, Bastu...\nMogla je Baskonija da dođe i ranije\nBOMBA IZ PRIJEDORA: Pogođena kvota od skoro 80.000\nVestbruk, Džordž i Melo razmontirali šampionski Golden Stejt...\nHrvatski komentator zapevao u prenosu zbog Željka Obradovića\nSvašta smo imali prilike da viđamo i slušamo u sportskim prenosima, ali ovako nešto...\nBet info pre 4 sata 8297: CRVENA ZVEZDA – BASKONIJA, 21.00: Posle četiri uzastopna poraza crveno-belima u goste dolazi Baskonija koja se uspešno oporavila nakon dolaska Pedra Martineza. Ekipa Baskonije je naime složila šest pobeda sa sedam utakmica. Gledajući broj postignutih koševa u poslednje vreme, Beogađani su potpuno druga priča od Baskonije koja je posle trijumfa nad Panatinaikosom bukvalno prelomila Real na dva dela sa glomaznom razlikom pri rezultatu 105:75.\nBet info pre 4 sata 8296: BARSELONA – MAKABI, 21.00: Statistički gledano, ekipa iz Tel Aviva jači rival od Barselone koja je pet puta izgubila, i samo tri puta slavila u dosadašnjem toku Evrolige. Trenutne cifre međutim, potpuno su suprotne sa dešavanjima iz poslednje dve međusobne utakmice koje doduše datiraju još iz prvog tromesečja ove, i sa samog kraja 2016. godine. Barselona je slavila u ta dva meča, ali se trenutno čini da je takva statistika veoma varljiva...\nBet info pre 4 sata 8295: ARMANI – OLIMPIJAKOS, 20.45: Ekipa Olimpijakosa je u pređašnjem periodu pružala jako solidne partije. Učinak od pet pobeda, plus jednu zasluženu nakon produžetaka protiv Žocovog Fenera, dovoljan je za plasman na drugo mesto Evrolige. Uz to, Grci imaju samo dva poraza i koš razliku od 589:559. Milano je do sada samo dva puta pobedio, a četiri puta izgubio, što ukazuje na činjenično lošiju formu.\nBet info pre 4 sata 8293: BAMBERG – VALENSIJA, 20.00: Bamberg u dosadašnjem toku Evrolige ima četiri pobede i četiri poraza, dok je Valensija barata sa četiri izgubljena meča ukoliko uračunamo i na produžetke zaslužen poraz protiv Milana (98:103). Ni jedna, ni druga ekipa u poslednjem periodu ne beleži sjajne razultate. Valensija je od pet poslednjih utakmica u svim takmičenjima izgubila četiri, dok je Bambergov učinak od dve pobede i tri poraza.\nBet info pre 4 sata 8294: ŽALGIRIS – EFES, 19.00: Ekipa Žalgirisa nalazi se na osmom mestu Evrolige sa ukupno tri pobede, odnosno četiri ukoliko računamo i posle produžetaka dobijen meč sa Unikahom. Efesov učinak beleži čak šest poraza i dve pobede, a na to treba dodati i negativnu koš razliku od 631:663. Poslednji meč večerašnjih rivala datira još iz marta. U toj utakmici slavio je Efes sa 68:76.\nBet info pre 4 sata 6521: EVERTON – ATALANTA, 21.05: Atalanta nije izgubila u grupnoj fazi, dok Everton zahvaljujući lošem napadu i nedorasloj zadnjoj liniji nema nijednu pobedu, što ilustruje i gol razlika od 3:10. Prvi meč između večerašnjih rivala završen je pobedom Atalante od 3:0. To bi se veoma lako moglo ponoviti i večeras, budući da ekipa Evertona ima čak pet, zbog povreda odsutnih fudbalera.\nBet info pre 4 sata 6517: BRAGA – HOFENHAJM, 21.05: Braga je posle početnih pobeda posustala, a upravo je prvo slavlje protiv Hofenhajma (2:1), i trijumf nad Bašahšehirom domaćinu ovog susreta donelo dovoljnu zalihu bodova za lagodan opstanak na drugom mestu Grupe C. Hofenhajm je samo jednom pobedio, a u prošlom kolu uspeo je da dođe do (1:1) remija. Interesantno je da oba tima imaju nerešenu gol razliku. Braga barata sa statističkih 5:5, dok se učinak Hofenhajma u prva četiri kola meri sa 6:6.\nBet info pre 4 sata 6519: MILAN – AUSTRIJA BEČ, 21.05: Milan ovaj duel dočekuje posle dva remija bez golova sa AEK-om, pobede od 3:2 nad Rijekom na San Siru, kao i nad Austrijom u Beču kada su slavili sa 5:1. Nalaze se na vrhu tabele u ovoj grupi i večeras im je dovoljan i remi za prolaz u šesnaestinu finala. Austrijanci su zabeležili prvu pobedu u ovom takmičenju u prošlom kolu kada su savladali Rijeku sa 4:1. Od nje su izgubili u Beču sa 3:1, remizirali sa AEK-om (2:2) i izgubili od Milana.\nBet info pre 4 sata 6523: LOKOMOTIVA MOSKVA – KOPENHAGEN, 19.00: Rusi su šokantnim porazom od Moldavskog Šerifa kod kuće (1:2) otežali sebi put ka šesnaestini finala. Ne smeju sebi da dozvole poraz u meču sa liderom ove grupe. Dok na evropskoj sceni igraju promenljivo, sasvim drugačije partije pružaju u domaćem šampionatu. Na čelu su Premijer lige uz tri boda prednosti u odnosu na Zenit. Danci s druge strane imaju problema u misiji odbrane titule.\nBet info pre 4 sata 6504: KELN – ARSENAL, 19.00: Jarčevi su poslednji na svim frontovima, odnosno nalaze se na dnu tabele i u Bundesligi i u Ligi Evrope. Izgubili su sva tri meča u grupi, ali stvar donekle menja, bar u moralnom smislu, pobeda nad BATE Borisovim u prošlom kolu (5:2). Arsenal je i dalje lider ove grupe bez obzira na činjenicu da nije postigao gol u duelu sa Crvenom Zvezdom pre tri nedelje. U odnosu na nju imaju pet bodova prednosti i večerašnja pobeda obezbedila bi im prolazak u nokaut fazu i lakšeg protivnika u nastavku.\nBet info pre 4 sata 6509: LACIO – VITESE, 19.00: Lacio je jedna od retkih ekipa koja je obezbedila plasman u nokaut fazu sa četiri pobede na isto toliko mečeva, a po svemu sudeći zabeležiće i petu s obzirom da igraju sa najslabijom ekipom u grupi. Njihovu fantastičnu formu ipak prekinula je Roma u gradskom derbiju (2:1), a moguće je da će Inzagijeva ekipa večeras nastupiti u nešto izmenjenom sastavu zbog važne utakmice sa Fjorentinom koja ih očekuje sledećeg vikenda.\nBet info pre 4 sata 6507: BILBAO - HERTA, 19.00: Malo ko je očekivao da će se ova dva tima naći na dnu tabele ispod Ostersundsa i Zorje. Bilbao je pretposlednji sa pet bodova a Herta zadnja sa četiri. Bilbao je u krizi i u Primeri gde zauzima 15 mesto. Herta je na dva prethodna meča u Bundesligi primila sedam golova, a od četiri evropska meča izgubila je tri uz jedan remi bez golova upravo sa Špancima.\nBet info pre 4 sata 6515: PARTIZAN – JANG BOJS, 21.05: Ekipa Miroslava Đukića je u sjajnoj poziciji. Meč petog kola Grupe B Lige Evrope čeka sa bodom viška u odnosu na Švajcarce i računica kaže da ukoliko pobedi sigurno ide u šesnaestinu finala. Partizan u proteklih mesec dana zna isključivo za pobede. U prvenstvu ih je naređao pet, plasirao se i u četvrtfinale kupa, a dobio je i prethodni duel u Ligi Evrope. Za razliku od Partizana, Jang Bojs u poslednjih mesec dana nije tako ubedljiv.\nBet info pre 4 sata 6503: BATE BORISOV – CRVENA ZVEZDA, 19.00: Trijumf u Borisovu uz pozitivan rezultat Arsenala u Kelnu, doneo bi crveno-belima istorijski uspeh i plasman u šesnaestinu finala Lige Evrope. Baš kao i Crvena zvezda, i tim iz Borisova je vrlo efikasan u poslednje vreme. Na pet poslednjih mečeva ovog tima došlo je GG. To samo nagoveštava da bi Boaći, Radonjić i Pešić trebalo da iskoriste slabosti u defanzivnom redu rivala.


„Pošte Srpske“ traže novi kredit od 1,5 miliona KM – Banjaluka24\n„Pošte Srpske“ traže novi kredit od 1,5 miliona KM\n– Samo dva dana nakon što su zaključile ugovor o overdraft kreditu od 1,5 miliona KM, „Pošte Srpske“ su pokrenule novi postupak nabavke istog kredita u istom iznosu.\n“Pošte“ su krajem aprila raspisale tender za overdraft kredit od 1,5 miliona KM, a ugovor je potpisan u ponedjeljak sa Intesa Sanpaolo bankom koja je bila jedini ponuđač.\nOvo javno preduzeće juče raspisuje novi tender za overdraft kredit od 1,5 miliona, uz iste uslove odnosno na 12 mjeseci i uz ukupan iznos kamate od 30.000 KM. Rok za dostavljanje ponuda je 18. jun.\nOverdraft kredit ili prekoračenje po računu “Pošte” godinama planiraju i praktikuju u svom poslovanju kako bi održale tekuću likvidnost.\nU planu poslovanja za ovu godinu naveli su da planiraju uzeti overdraft kredit s ciljem poboljšanja tekuće likvidnosti u iznosu od 4,5 miliona KM.\nAko je suditi po tome što u vrlo kratkom vremenskom razmaku uzimaju dva kredita, ova godina je posebno loša po njihove finansije.\nU prilog tome govori i podatak da im rastu dugovanja za poreze i doprinose, te su na kraju aprila iznosila oko 1,8 miliona KM.\nGubitak „Pošta“ u prošloj godini iznosio je 2,6 miliona KM, a ove godine uprava planira minus od oko 220 hijada KM, ako se ne uračuna planirani knjigovodstveni dobitak kroz novu procjenu vrijednosti i prodaju imovine.\nUIO hoće zgradu: Traže novac od Savjeta ministara


Zastava mira na Ravnoj Romaniji za jedinstvo srpskog naroda\nIzvor: Nezavisne Novine, 19.Maj.2017, 19:29\nSKOLAC - Predstavnici specijalnih elitnih jedinica Vojske Republike Srpske iz proteklog odbrambeno-otadžbinskog rata postavili su danas najveću zastavu Republike Srpske na najveći jarbol, na Ravnoj Romaniji, u prisustvu velikog broja građana i sa porukom da je jedinstvo potrebnije nego ikada.\nZastava se nalazi u blizini magistalnog puta Sarajevo-Podromanija-Zvornik.\nRatni komandant Specijalne elitne jedinice Drinskog korpusa "Vukovi sa Drine" Milan Jolović >> Pročitaj celu vest na sajtu Nezavisne Novine << Legenda rekao je novinarima da su se pripadnici elitnih jedinica Vojske Republike Srpske iz proteklog rata zajedno sa narodom okupili danas na Ravnoj Romaniji i podigli zajedno najveću zastavu Republike Srpske na najveći jarbol.\n"Želimo da pošaljemo jasnu poruku našem narodu i političkom rukovodstvu Srpske u Sarajevu i Banjaluci da moraju biti jedinstveni, kao što smo i mi pokazali jedinstvo u proteklom ratu i kao što smo jedinstveni danas ovdje na Ravnoj Romaniji", poručio je Jolović.\nOn je dodao da je danas na Romaniji dogovoreno da naredni sastanak pripadnika specijalnih jedinica Vojske Republike Srpske iz odbrambeno-otadžbinskog rata bude u avgustu na Vučijaku, gdje je nastali elitni "Vukovi", preteča svih specijalnih jedinica Vojske Republike Srpske.\nNajavljeno je da će na skupu na Vučijaku biće objavljena i potpisana povelja o bratimljenju specijalnih elitnih jedinica Republike Srpske.\nU Organizacionom odboru ovog skupa rekli su da su danas na Romaniji prisutni pripadnici specijalnih elitnih jedinica Vojske Republike Srpske "Vukovi sa Vučijaka" iz Prnjavora, "Panteri" iz Bijeljine, Specijalne jedinice "Peša" iz Brčkog, Specijalne jedinice "Manda" iz Ugljevika, "Vukovi sa Drine" iz Zvornika, "Garde" iz Šekovića, Jurišni odred iz Vlasenice, "Beli Vukovi" sa Pala i Odred MUP-a sa Ilidže.\nSekretar Udruženja "Beli Vukovi" sa Pala Novica Kapuran rekao je da je ova najveća zastava simbol države koji treba da ujedini narod u odbrani Republike Srpske.\n"S obzirom da naši političari sve više ističu svoje stranačke zastave i partije dužu iznad države, mi smo im podizanjem ove zastave dali do znanja da je naša svetinja zastava Republike Srpske, njen narod i sama Republike Srpska", rekao je Kapuran.\nMještanin Drago Lopatić rekao je da ga raduje postavljanje najveće zastave na Ravnoj Romaniji u blizini njegove kuće i preduzeća jer mu je "najdraža i prirasla k srcu".\nNa svečanosti postavljanja zastave na Ravnoj Romaniji pročitano je i pismo podrške skupu i ideji Darka Mladića, sina srpskog generala Ratka Mladića, u kome je naveo da srpski narod živi u vremenu teških izazova i da je potrebno jedinstvo jer mu prijete podjele koje izazivaju unutarnji i spoljni interesi.


Promjene u visokom obrazovanju\nMoramo identifikovati studijske programe koji su potrebni Republici Srpskoj u budućnosti, i u skladu sa tim formirati upisne politike na fakultetima, poručuje ministar za naučnotehnološki razvoj, visoko obrazovanje i informaciono društvo Republike Srpske, Srđan Rajčević.\nNajavljuje da će visoko obrazovanje u narednom periodu pretrpjeti značajne promjene.\n"Ja sam informisan da postoje slični, ili čak isti, studijski programi na dva javna univerziteta kao i na privatnim univerzitetima, u kojima vlada manjak zainteresovanosti. To je nešto čemu će se ministarstvo sigurno posvetiti, da vidimo kako možemo napraviti određene uštede i racionalizaciju", poručio je Srđan Rajčević.\nPostoje i pojedini studijski programi na kojima ima višak nastavnika a manjak studenata, to nećemo dozvoliti, upozorava Rajčević. Na Univerzitetu smo već ranije zaključili da je potrebno smanjiti broj studijskih programa, i obratiti posebnu pažnju na one za koje vlada veliko interesovanje, kaže rektor banjalučkog Univerziteta.\n"U prethodnom periodu, mi smo od jula mjeseca do sada uradili modernizaciju pojedinačnih studijskih programa. Na velikom broju fakulteta je proces relicenciranja i modernizacije studentskih programa već u toku i očekujemo da do upisivanja studenata naredne generacije taj proces bude završen", kaže Radoslav Gajanin, rektor Univerziteta u Banjaluci.\nPrije desetak godina, na fakultete u Republici Srpskoj se upisivalo oko 40 hiljada studenata, sada je broj spao ispod 30 hiljada. Zbog toga moramo hitno djelovati, smatra Draško Marinković, profesor Univerziteta u Banjaluci.\n"Intenzivna demografska recesija koja je u nekoliko zadnjih godina prisutna, inicira da imamo smanjen broj učenika u osnovnim i srednjim školama, pa će tako biti i na univerzitetu. Sve zajedno, dovodi do deficita i onih smjerova koji će se pojaviti kod nas, i moramo razmišljati koje korake da učinimo da bi unaprijedili upisnu politiku i uzeli u obzir demografske faktore", kaže Draško Marinković, profesor na Prirodno matematičkom fakultetu Univerziteta u Banjaluci.\nCilj današnjeg sastanka Senata i Proširenog kolegijuma Univerziteta u Banjaluci bila je analiza stanja na Univerzitetu i smjernice za njegov dalji razvoj. Ministar visokog obrazovanja kaže da je Vlada Srpske zainteresovana za kreiranje upisne politike ne samo za sljedeću školsku godinu, nego i za buduće.\nSrđan Rajčević obrazovanje\nPlate zaposlenih u obrazovanju veće za osam odsto\nNa osnovu potreba tržišta rada sagledati koji su studijski programi potrebni Srpskoj\nNeće biti ukidanja studijskih programa na Univerzitetima RS


Izetbegović: Srbija treba da sarađuje sa cijelom BiH - Klix.ba\nIzetbegović: Srbija treba da sarađuje sa cijelom BiH\n5.7.2011. u 16:05\nNije dobro da Srbija sarađuje samo s jednim entitetom. Srbija treba da sarađuje sa cijelom BiH, izjavio je danas novinarima u Sarajevu član Predsjedništva BiH Bakir Izetbegović, dan pred posjetu predsjednika Srbije Borisa Tadića BiH.\n"Dobro je prije svega da se srećemo i da se razgovara. Ja sam nakon šest-sedam godina bio prvi bošnjački član Predsjedništva koji je otišao u Srbiju", naveo je on.\n"BiH ima najveću robnu razmjenu sa Srbijom. U BiH živi više od milion Srba, u Srbiji više od 300.000 Bošnjaka. Imamo sve razloge da popravimo odnose, a ne mogu se popraviti ako ne razgovaramo", naglasio je on, dodajući da je neophodan segment napretka na evropskom putu regionalna saradnja.\nIma tu i otvorenih pitanja: pitanje korištenja voda, pitanje imovine bh. firmi, sukcesije i drugo, a Izetbegović navodi da je Tadić izrazio želju da se stvari kao što su hapšenja kakva su bila u slučajevima Ejupa Ganića, Jovana Divjaka i Božidara Vučurovića riješe definitivno.\n"O tome ćemo sutra razgovarati", kazao je član Predsjedništva BiH Bakir Izetbegović.


In Store | Region | Crna Gora: Novo poskupljenje brašna, moguć novi rast cene hleba\nCrna Gora: Novo poskupljenje brašna, moguć novi rast cene hleba\nGlavni razlog za novo poskupljenje, prema informacijama Vijesti, pored konstantnog rasta cena pšenice, jeste povećanje cena električne enrgije u regionu i za 40% za grupe potrošača u kojima se nalaze mlinovi za žitarice.\nMlinari su zatim te veće troškove prelili na cene brašna i svojim kupcima dostavili nove cene.\nPrema informacijama Vijesti, veleprodajna cijena vreće pšeničnog brašna tip-500 od 25 kilograma pre Nove godine iznosila je 10 evra, dok bi prema novom cenovniku ona iznosila 11,6 evra. Ovim je kilogram brašna u veleprodaji je povećan sa 40,6 na 46,6 centi. Očekuje se da nova cena vekne hleba trebalo da iznosi 70 centi, da bi pekari pokrili troškove uz minimalnu zaradu.\nNova maloprodajna cena vreće od 25 kilograma ovog tipa brašna, povećana je na oko 13 vura, odnosno na 52 centa po kilogramu.\nPrema informacijama lista pekari su već počeli nove međusobne konsultacije i analize novih cena i tržišta, a verovatno će ponovo tražiti pregovore sa trgovcima i Vladom. Dosadašnji problem je bio taj što na tržištu cene brašna i energenata rastu brže nego što oni uspeju da se dogovore.\nIz Produktne berze u Novom Sadu, najvećeg regionalnog tržišta žitarica i uljarica, u svojoj analizi od pre nekoliko dana za Vijesti su saopštili da će cene pšenice ostati na rekordno visokom iznosu sve do naredne žetve na leto ove godine. Tada bi se mogao očekivati pad cena ali samo ukoliko glabalni prinosi žitarica budu veći nego prethodnih godina.\nCene žitarica, uljarica i stočne hrane konstantno rastu već od kraja 2020. godine zbog niskih prinosa širom sveta usled suša tokom 2020. i 2021. godine.\nZbog povećanja cena brašna tokom proleća prošle godine Vlada je u julu donijela uredbu kojom je odredila maksimalnu cenu vekne osnovne vrste hleba na 50 centi. Uredba je važila do 31. decembra, a u međuvremenu su cene brašna povećane za više od 40 odsto.\nVlada je krajem decembra odlučila da više ne produžava uredbu o ograničavanju cena, već da ih prepusti tržištu.


18 GODINA OD BOMBARDOVANJA ZGRADE RTS-A - TVS\n18 GODINA OD BOMBARDOVANJA ZGRADE RTS-A\nDirektan izvršilac ubistva radnika RTS 1999. godine u bombradovanju je NATO, a saučesnici u tom zločinu su funkcioneri RTS-a i režima Slobodana Miloševića.\nOni su svesno žrtvovali radnike iako su znali da će zgrada Televizije biti bombardovana, ocenili su danas učesnici debate "Zašto", povodom 18. godišnjice napada na zgradu RTS-a.\nU debati u beogradskom Medija centru, Žanka Stojanović, čiji je sin poginuo prilikom bombardovanja zgrade RTS-a u Aberdarevoj ulici, kazala je da su ključni dokumenti o tom događaju sakriveni od srpskog naroda.\n"Kako se niko od generala iz tog vremena nije setio da u svojim memoarima piše o bombardovanju zgrade RTS-a ili bolnice 'Dragiša Mišović' u kojoj je stradalo 40 ljudi? Podaci o tome ko je odgovoran za stradanje radnika RTS-a, moraju se nalaziti u arhivama te medijske kuće, Civilne odbrane Beograda, i u zapisnicima sa sednica Vrhovnog saveta odbrane", kazala je Žanka Stojanović.\nOna je ocenila da je tadašnja Vojska Jugoslavije "namerno" ignorisala naredbu Vlade Savezne republike Jugoslavije o izmeštanju RTS-a iz objekta u Aberdarevoj ulici pošto su postojale informacije da će avioni NATO gađati tu zgradu.\n"Meni je Aleksandar Vučić, koji je u vreme NATO bombardovanja bio ministar informisanja, potvrdio 2002. godine da je po naredbi Savezne vlade izmestio svoj resor. Svi rukovodioci RTS-a koji su se odmah posle napada našli u Aberdarevoj, znali su šta će se dogoditi", kazala je Žanka Stojanović.\nBivši pilot RV i PVO Vojske Jugoslavije Sreto Malinović ocenio je da je napad na zgradu RTS-a "zločin", ali i da ima "dve strane ove tamne medalje".\n"RTS nikako nije mogao biti označen kao legitimni vojni cilj - to je moje vojničko mišljenje. Zločinac je onaj ko je odabrao taj cilj, ali je neprihvatljivo da naši ljudi nisu preduzeli mere zaštite ljudstva, posebno ako su imali određene naredbe ili saznanja", naveo je Malinović.\nOn je ocenio da je "strašno" ako je neko sa srpske stane pokušao da od slučaja RTS-a napravi "naše Markale", da bi izazvao sažaljenje svetske javnosti.\n"Ne mogu poverovati da je neko u stanju da žrtvuje sopstvene ljude, to nije blisko normalnom čoveku. Za takve ljude nema ni adekvatne kazne, ni oprosta", kazao je Malinović.\nPredsednik Nove stranke Zoran Živković ocenio je da NATO bombardovanje 1999. godine "nema nikakvo opravdanje", a da "još više nema opravdanja da naši politički ludaci žrtvuju nevine ljude".\n"Nekome je trebala žrtva. To žrtvovanje se već desilo 1991. godine u Varaždinu, a 1999. godine i na Košarama", naveo je Živković.\nPo njegovim rečima, "apsolutnu odgovornost" za stradanje radnika RTS snosi tadašnji direktor televizije Dragoljub Milanović jer nije sproveo naredbu Savezne vlade o izmeštanju zgrade Radio-televizije Srbije iz Aberdareve ulice.\n"Krivica vojske postoji u etičkom i profesionalnom smislu, ne znam da li u pravnom. Apsolutnu moralnu odgovornost za to što se desilo snose i Tomislav Nikolić i Aleksandar Vučić koji su u to vreme, kao članovi Vlada Srbije i Jugoslavije, kupovali nameštaj za nove stanove, kao i tadašnji portparol Socijalističke partije Srbije Ivica Dačić i Aleksandar Vulin", naveo je lider Nove stranke.\nPre početka debate "Zašto" koju je organizovalo Nezavisno udruženje novinara Srbije (NUNS), prikazan je dokumentarni film Janka Baljaka "Anatomija bola" o napadu na zgradu Radio-televizije Srbije.\nBivši direktor RTS-a Dragoljub Milanović osuđen je 2002. godine na deset godina zatvora, zbog toga što nije sproveo naređenje tadašnje Savezne vlade i ljude i tehniku izmestio iz objekata RTS-a u Aberdarevoj i u Hilandarskoj ulici u Beogradu. Milanoviću je kazna istekla 1. septembra 2012. godine.


Početak školske godine u školama za talente "Integral" | Kolubarske\nŠkola Integral (foto: Veljko Ćirović)\nPočetak školske godine u školama za talente "Integral"\nProtekle radne nedelje, od 2. do 6. oktobra, prema utvrđenom rasporedu rada počela je sa realizacijom nastava u Školi za ljubitelje matematike i Školi mladih programera "Integral" u Valjevu.\nPodružnica matematičara Valjevo i Valjevska gimnazija kao organizatori ovih škola upisali su 32. generaciju polaznika škole za matematičke i 4. generaciju polaznika škole za informatičke talente.\nCiljevi, da se obdarenim mladim matematičarima i programerima pruži kvalitetna stručna podrška u napredovanju i učenju, koji karakterišu ove škole već nekoliko decenija, prisutni su i ove školske godine.\nOko 150 polaznika imaće priliku da u 25 radnih nedelja, do proleća naredne godine, pohađa zanimljive napredne kurseve matematike i programiranja. Novi polaznici biće upisivani i tokom prvog meseca rada.\nU čast početka nove školske godine "Integrala" u četvrtak 5. oktobra je, pored sednice Upravnog odbora Podružnice matematičara Valjevo, priređen prigodan koktel za predavače i članove.


Dan mira Ujedinjenih nacija\n30.07.2014 /in vesti /by bane\nOve godine, povodom obeležavanja Dana mira Ujedinjenih nacija, fondacija Words of Peace (Global), poziva vas da učestvujete i podelite poruku mira. Više informacija potražite na stranici Dan mira ovde.\nProgram EDUKACIJOM DO MIRA u Crnoj Gori\n08.06.2014 /in vesti /by bane\nCentar za građansko obrazovanje u Podgorici, po prvi put u Crnoj Gori, predstavlja svetski poznat\nOvaj program čini deset jednočasovnih radionica, koje će se održavati jednom nedeljno. Osmišljen je od strane Fondacije Prem Ravat sa namerom da polaznicima pomogne da otkriju unutrašnje resurse, prepoznaju sopstvenu vrednost i razviju pozitivne životne veštine, te istraže mogućnost unutrašnjeg mira.\nEDUKACIJOM DO MIRA ponovo u Subotici\n03.02.2014 /in vesti /by bane\nAmerička biblioteka “American Corner” u Subotici ponovo je prihvatila ponudu da se u njihovom prostoru organizuje program “Edukacijom do mira” (Peace Education Program). Ovog puta program će se odvijati na srpskom jeziku jer su sada svi materijali – video, audio, pisani prevedeni na srpski. Program počinje 10. februara i ići će u februaru ponedeljkom od 17:30 časova a u martu utorkom od 17:30 časova. Adresa je Američki kutak, Cara Dusana 2.\nEDUKACIJOM DO MIRA u Sarajevu\n24.01.2014 /in vesti /by bane\nProgram ,,Edukacijom do mira” počeo se održavati i u Sarajevu, četvrtkom u 18h, u udruženju Obrazovanje gradi Bosnu, ulica Dobojska 4. Ukoliko živite u Sarajevu i okolini, iskoristite ovu divnu priliku. Informacije o budućim sličnim dešavanjima redovno će se objavljivati na našem sajtu.\nMir ljudima 2013\n22.11.2013 /in vesti /by bane\nKao doprinos globalnom naporu povodom Dana mira Ujedinjenih nacija, a to je 21. septembar, Fondacija Prem Ravat (TPRF) predstavila je seriju Peace for People 2013 (Mir ljudima) koja sadrži nekoliko videa na temu mira. Možete ih pogledati ovde sa srpskim prevodom:\nDan mira širom sveta\n07.10.2013 /in vesti /by bane\nPetak, 27. septembar 2013. 16.25h\nUređivački tim WOPG\nMeđunarodni dan mira, 21. septembar 2013. Od Abidžana, Obale Slonovače do Ivory’s Rock, Australija, svuda su se ulagali i mali i veliki napori za ostvarenje mira. Ljudi su bili inspirisani da proslave ovaj dan i da na svoj način doprinesu postizanju mira, bilo šetnjama za mir bilo razgovorima o miru. Evo šta se sve dešavalo!


IGRICE – Plandište online\nOtkriveno kakva zver od kompjutera vam treba za novi Call of Duty: Gejmerima se baš i neće svideti (VIDEO)\n02.10.2017\tDRUŠTVO, IGRICE, VESTI\nPrema onome što je Activision objavio, Call of Duty: WWII će podržavati izvornu 4K rezoluciju, frejmrejt do 250fps, kontrolere, G-Sync monitore, Ultra-Wide monitore i miš visoke rezolucije Activison je objavio sistemske zahteve za novi Call of Duty World War II koji će se pojaviti 3. novembra. Prema onome što je Activision objavio, Call of Duty: WWII će podržavati izvornu 4K ...\nOrigin Access pretplatnici imaće prilike da novu FIFA-u 18 zaigraju nekoliko dana ranije Kompanija EA objavila je PC sistemske zahteve za FIFA 18, a tom prilikom otkriveno je da će igra podržavati i DirectX 11 i DirectX 12 grafičke API-je. FIFA 18 stiže 29. septembra, dok za Origin Access pretplatnike rana objava kreće 21. septembra. PC verzija igre je inače ekskluziva ...\nGejmeri, ispunila vam se želja: 3. novembra stiže novi Call of Duty i izgleda fantastično (VIDEO)\n07.05.2017\tDRUŠTVO, IGRICE, VESTI\n12.02.2017\tDRUŠTVO, IGRICE, VESTI\nIgrica se može preuzeti besplatno na IOS i Android telefonima Kompanija iz Čilea predstavila je najnoviju igricu za pametne telefone. U njoj glavnu ulogu pored čileanskog predsednika Mišel Bašela i bivšeg predsednika Sebastijana Pinjera, ima i ruski predsednik Vladimir Putin. Igra, omogućava svojim igračima da kao ruski predsednik lete Ijušinom, gase požar u šumi, bacaju bombe… Igrica se može preuzeti besplatno na IOS i Android ...\n18.11.2016\tDRUŠTVO, IGRICE, VESTI


Rutinska pobeda Turaka pred megdan sa Srbijom - Sportske.net\nTurska je prilično rutinski savladala Veliku Britaniju u poslednjoj ztakmici drugog kola grupe D.\nIzabranici Ufuka Saridže su bez većih problema upisali prvi trijumf na Evrobasketu. Nakon poraza u neizvesnoj završnici od Rusiej u prvom kolu, u drugom su opravdali ulogu favorita pritv Velike Britanije.\nBritanci su bili koliko-toliko ravnopravan rival samou prvih 15-ak minuta meča, već na početku druge četvrtine Turska je stekla dvocifrenu prednost, imala jedan loš period sredinom tog perioda, ali do odlaska na veliki odmor uspeva da se odlepi na komotnih plus 13 (49:36).\nU nastavku Velika Britanija nije uspela da priđe bliže od osam razlike, na kraju se završilo rezultatom 84:70.\nMelih Mahmutoglu je bio najraspoložniji za igru kod Turaka, ubacio je čak 7 trojki iz 11 pokušaja i meč završio sa 24 poena. Uz to je upiso i 6 asistencija. Pratio ga je Semih Erden sa 19 poena i 5 skokova, po 11 poena su postigli Džedi Osman i Furkan Korkmaz, novi igrač Klivlenda Kavsa je bio najbolji skakač svog tima sa 7 skokova.\nKod Britanaca, kao i juče protiv Belgije, ponovo najbolji Gabe Olaseni, imao je dabl-dabl učinak od 15 poena i 14 skokova, a isti broj poena kao on ubacio je Endrju Lorens.\nPosle drugog kola u grupi D Rusija je prva na tabeli sa dve pobede, po jednu imaju Srbija, Letonija, Turska i Belgija, dok je Velika Britanija na začelju sa dva poraza.\nSutra je dan pauze, a parovi u trećem kolu su: Turska - Srbija, Letonija - Velika Britanija i Rusija - Belgija.


Svečano i u duhu starih vremena 17. decembra, obeležen je Dan Narodne biblioteke u Bečeju u prisustvu mnogobrojnih zvanica i posetilaca. Na svečanosti su govorili direktorica biblioteke Izabela Šormaz, predsednik Skupštine opštine Bečej Peter Knezi i poznati dečji pisac, profesor i pedagog drame Robert Takarič, dobitnik nagrade „Neven“ u 2014 godini.\nKDF 15 decembar 2014\nANIP „Đido“: Koncert posvećen Branislavu Roganoviću\nU čast nedavno preminulom Branislavu Roganoviću, osnivaču kulturno-umetničkog društva „Đido“ iz Bečeja, 12. decembra priređen je celovečernji koncert u velikoj sali Gradskog pozorišta, koja je bila mala da primi sve njegove poštovaoce i ljubitelje folklora.\nTribina: „Goranski park – juče, danas, sutra“\n„Goranski park – juče, danas, sutra“ naziv je tribine koja će biti održana u četvrtak, 11. decembra, s početkom u 18 časova u Narodnoj biblioteci u Bečeju.\nKDF 09 decembar 2014\nBečejski Mozaik 04 decembar 2014\nGradsko pozorište Bečej: Bravo za mešoviti hor iz Zrenjanina\nPovodom sto godina od smrti Stevana Stojanovića Mokranjca, nađeg čuvenog kompozitora i najistaknutije ličnosti srpske muzike na prelazu iz 19. u 20. vek, juče, 30. novembra u sali Gradskog pozorišta nastupio je mešoviti hor „Prepodobni Rafailo Banatski“ iz Zrenjanina.\nKDF 29 novembar 2014\nDragoljub Mićunović u bečejskoj biblioteci: Priče o životu u nevremenu


CG najozbiljniji kandidat za EU\nCrna Gora je najnaprednija zemlja kandidat na Zapadnom Balkanu u pregovorima sa Evropskom unijom (EU), ocijenio je ambasador Italije u našoj državi Luka Zelioli.\nAmbasador, u intervjuu za Vikend novine, ističe da je uloga naše države u regionu pozitivna i konstruktivna, a da su odnosi Crne Gore i Italije veoma čvrsti, te posebno produbljeni nakon ulaska naše zemlje u NATO.\nTo se, kako je naglasio, posebno primjećuje na ekonomskom planu, a u prilog tome govori to što su investitori iz Italije u prošloj godini bili na prvom mjestu po investicijama u Crnoj Gori.Odnosi između Italije i Crne Gore su odlični i veoma čvrsti, s obzirom na to da se zasnivaju na vezama koje imaju jake istorijske korijene ove godine slavimo 140 godina od uspostavljanja diplomatskih odnosa 1879. godine. Ulazak Crne Gore u Atlantski savez, koji je Italija snažno podržala, dodatno je produbio ove odnose, kako u pogledu odnosa između naših ministarstava odbrane, što je potvrđeno nedavnom posjetom Crnoj Gori ministra Elisabette Trenta, tako i u ekonomskom smislu.\nČinjenica je da u protekle dvije godine, odnosno od kada su Podgorica i Rim saveznici, italijanske direktne investicije su u ovoj zemlji brzo rasle, prema podacima Zavoda za statistiku Crne Gore, prošle godine Italija je bila na prvom mjestu. Odnosi u drugim oblastima takođe rastu.


(Peking, 29. septembar 2014) U okviru učešća na redovnom godišnjem teniskom turniru China Open, srpski teniser N. Đoković je 26. septembra 2014. otvorio turnir egzibicionim mečom u humanitarne svrhe, sa mladim teniserima iz Srbije i Kine. Meč je organizovan u saradnji sa humanitarnom organizacijom Give 51 i Sun Ćin Ling humanitarnom fondacijom, a sredstva su namenjena finansiranju mladih, talentovanih tenisera.\nPublici su se pred meč se obratili N. Đoković, potpredsednik humanitarne fondacije Sun Ćin Ling i otpravnik poslova a.i. Ambasade T. Panajotović Cvetković, koja je ukazala na značaj ovog događa, ne samo u okviru sportske, već i ukupne saradnje Srbije i Kine.\nNa meču je učestvovalo i petoro mladih tenisera iz Srbije, koji su sa selektorom i trenerom posetili Ambasadu 27. septembra 2014.


Noć muzike odložena za 1. septembar\nTanjug 27. avgusta 2021. 14:41\nBEOGRAD – Najveći tradicionalni koncert klasične muzike pod otvorenim nebom “Noć muzike” na stadionu Tašmajdan pomeren je sa 29. avgusta na 1. septembar zbog najavljenog lošeg vremena za ovaj vikend, saopštili su organizatori.\nSpecijalno za ovu priliku okupilo se više simfonijskih orkestara da realizuje muzički spektakl gde će repertoar činiti nespojivi “sudar” neprolaznih hitova švedske pop grupe ABBA i američkog hevi metal rok benda Metallica.\nTako će publika slušati “Mamma Mia”, „Dancing Queen“, ili “Unforgiven”, „Enter Sandman“, “Nothing Else Matters” i druge numere koje su obeležile istoriju svetske muzike druge polovine 20. veka.\nPartneri Noći muzike su grad Beograd i Centar beogradskih festival (CEBEF), a kao i svih prethodnih godina, ulaz na koncert je – besplatan.\nU skladu sa aktuelnom situacijom zbog pandemije posetiocima će za ulaz na koncert biti potrebna potvrda o vakcinaciji, potvrda o preležanom virusu Kovid-19, negativni PCR test ili negativni antigenski test.\nTakođe, na licu mesta biće omogućeno testiranje antigenskim testom o trošku posetioca.


Izgorele životinje u domaćinstvu u Pasi Poljani\nPočetak/Hronika/Izgorele životinje u domaćinstvu u Pasi Poljani\nU domaćinstvu M.M. u Pasi Poljani noćas je buknuo požar u kome je izgorelo 19 životinja, četiri koze, četiri jarca, tri jareta i svinja sa sedam prasića.\nPožarom je zavhaćena drvena brvnara u kome su se životinja nalazile, je policiji bio prijavljen u 2,30 časova.\n„Požarom je bio zahvaćen i krov porodičnog domaćinstva, ali je zahvaljujući brzoj intervenciji vatrogasa taj objekat sačuvan. Na žalost, sve životinje su izgorele pošto se brvnara srušila na njih“, kazali su u niškoj policiji.\nU policiji su kazali da u požaru nije bilo povredjenih osoba. Uzrok požara za sada nije saopšten. Policija je obavila uvidjaj po nalogu Osnovnog javnog tužilaštva u Nišu.\nPasi Poljana požar životinje